U Severnoj Makedoniji registrovan je 641 novi slučaj korona virusa, što je novi najviši dnevni broj, a umrlo je još 12 osoba, saopštilo je večeras Ministarstvo zdravlja. Novi rekordni broj zaraženih potvrđen je sa 2.688 testova napravljenih u prethodna 24 sata, a više od polovine novih slučajeva - 325, registrovano je u Skoplju, prenosi Beta. Od korona virusa u Severnoj Makedoniji preminule su 862 osobe, ukupan broj dijagnostikovanih od početka epidemije je 24.836, a aktivnih slučajeva ima 6.069. Institut za javno zdravlje registrovao je da su ozdravila još 233 pacijenta, pa je broj izlečenih porastao na 17.905. Od početka pandemije u Severnoj Makedoniji je napravljeno 226.612 testova na prisustvo korona virusa.\n19.10.2020 u 17:44\nU Severnoj Makedoniji registrovan je 161 novi slučaj korona virusa, a još 12 osoba je umrlo od te zaraze, saopštilo je danas Ministarstvo zdravlja. Novoaraženi su potvrđeni sa 771 testom napravljenim u prethodna 24 sata, a više od polovine novih slučajeva, odnosno 90, registovano je u Skoplju. Navodi se da su od korona virusa u Severnoj Makedoniji preminule 846 osobe, da je ukupan broj dijagnostikovanih od početka epidemije 23.788 i da aktivnih slučajeva ima 5.550. Institut za javno zdravlje Severne Makedonije registrovao je da su ozdravila još 154 pacijenata, pa je broj izlečenih porastao na 17.392 . Od početka pandemije u Severnoj Makedoniji je napravljeno 221.782 testova na prisustvo korona virusa, prenosi Beta. U Crnoj Gori 145 novozaraženih i četiri preminula\n15.10.2020 u 17:52\nU Severnoj Makedoniji razbijen lanac krijumčara ljudi,10 uhapšeno\nU Severnoj Makedoniji razbijen je lanac krijumčara ljudi, a uhapšeno je 10 osoba optuženih za prebacivanje migranata iz susedne Grčke. Uhapšeni su makedonski državljani, među kojima su otac i sin za koje poloicija navodi da su vođe grupe, javlja AP prenosi Tanjug. Sumnja se da je grupa u preiodu od 10 meseci u zemlju prokrijumčarila najmanje 100 migranata sa Bliskog istoka i drugih delova sveta. Prema optužnici, svakom migrantu su za prelazak granice naplaćivali po 700 evra. Portparol policije Toni Angelovski kaže da je većina migranata bila iz Avganistana, Pakistana, Sirije, Irana i Egipta i da su oni prethodno boravili u Grčkoj. Grupa je navodno koristila mrežu kuća u četri grada, među kojima i u Skoplju. Grčka granica sa Severnom Makedonijom mesecima je zatvorena zbog\n14.10.2020 u 21:42\nNovi crni rekord u Severnoj Makedoniji – 445 novozaraženih, devet umrlih\nSKOPLjE - U Severnoj Makedoniji u poslednja 24 sata potvrđeno je 445 novih slučajeva koronavirusa, od testiranih 2.441, a preminulo je još devet osoba, saopštilo je ministarstvo zdravlja. U zemlji je trenutno aktivnih slučajeva 4.236. Većina novozaraženih, 249 je u Skoplju, prenosi Tanjug. Zavod za javno zdravlje saopštio je i da se 194 pacijenata oporavilo, prenosi MIA. Od početka pandemije, u Severnoj Makedoniji registrovano je 21.636 slučajeva koronavirusa, a preminulo je 809 osoba.\n08.10.2020 u 15:34\nU Severnoj Makedoniji najviše zaraženih u jednom danu od početka pandemije\nSKOPLjE – Ministar zdravlja Severne Makedonije Venko Filipče saopštio je da je danas registrovano 364 novozaraženih virusom kovid-19, prenose makedonski mediji. „Juče smo imali 317 novoobolelih, danas imamo rekordnih 364 novozaraženih”, kazao je Filipče, javlja Tanjug. Kako je naveo, u prethodnih nekoliko dana u Severnoj Makedoniji broj zaraženih virusom kovid-19 se kretao u proseku oko 200.\n07.10.2020 u 17:29\nU Severnoj Makedoniji umrlo četvoro, 317 novih slučajeva\nSKOPLjE - U Severnoj Makedoniji u poslednja 24 sata testirano je 1.990 osoba, od kojih je 317 bilo pozitivno na virus kovid-19, a preminula su četiri pacijenta, saopštilo je danas Ministarstvo zdravlja te zemlje. Trenutno, aktivna su 2.892 slučaja, a najviše novoobolelih je u Skoplju, Kumanovu i Štipu, prenosi MIA. Od početka pandemije u toj zemlji obolelo je 19.413 osoba, a 772 su preminule.


Beogradski univerzitet se širi i na levu obalu Dunava – NBGD Vesti\nAutor nbgdvesti on 12. jula 2021.\nNaredne godine trebalo bi da budu raspisani arhitektonski konkursi i da počne projektovanje fakulteta i studentskog kampusa na levoj obali Dunava, čime će početi realizacija ideje sadašnjih beogradskih vlasti da bar deo visokog školstva bude izmešten iz centra glavnog grada i s Novog Beograda. To za „Politiku” otkriva arhitekta Marko Stojčić, glavni gradski urbanista, i dodaje da bi gradnja fakulteta na levoj strani Dunava trebalo da počne 2023, najkasnije 2024. godine. Tek treba da se odredi koji će fakultet biti izgrađen, kao i kampus koji je usmeren na njega i čija veličina će zavisiti od procene broja studenata koji će upisivati novu visokoškolsku ustanovu.\nOdluka će, naglašava, biti doneta uz konsultacije s Ministarstvom prosvete i Univerzitetom u Beogradu, kao i uz anketiranje građana. Uz to će, kaže, biti planirani i objekti za stanovanje naučno-nastavnog osoblja, uz nadu da će ih stanovi zadržati da ostanu na ovim prostorima. Gradski urbanista ističe da postoji parcela koja se naslanja na naseljeni deo Borče, pogodna za gradnju novog univerzitetskog ogranka. Kaže da bi fakultet trebalo da nikne u prirodnom okruženju koje će nastojati da očuvaju jer je uz tamošnji pošumljeni prostor moguće izgraditi planirane objekte.\n– Razmatrajući razradu tog plana došli smo do toga da naselja na levoj obali Dunava, u opštini Palilula, imaju dovoljno stanovništva da dobiju dve srednje škole i jedan fakultet. Gradiće se gimnazija, a ispitaćemo potrebe građana za tom drugom srednjom školom, jer oni najbolje znaju ka kojim ustanovama im deca kilometrima putuju kako bi se obrazovala. Anketa je napravljena ovih dana i trebalo bi naredne nedelje da bude postavljena na sajt skupštine grada da je Palilulci popunjavaju. Izmeštanjem bar dela srednjeg i visokog školstva van centra želimo i da smanjimo nepotrebna putovanja po gradu. Ideja GUP-a je da oformimo nove centre visokog obrazovanja s jednakim ili boljim uslovima kao u evropskim zemljama, što će omogućiti da smanjimo broj studenata koji odlaze u inostranstvo, ali i da privučemo akademce iz regiona – ističe Stojčić.


PUFBiH: U FBiH 84.874 fiskalna uređaja, promet u septembru 3.578.257.130 KM – Biznis.ba\nNaslovnaBiHPUFBiH: U FBiH 84.874 fiskalna uređaja, promet u septembru 3.578.257.130 KM\nPUFBiH: U FBiH 84.874 fiskalna uređaja, promet u septembru 3.578.257.130 KM\nobjavljeno 05. okt 2020. u 13:59\nNa području Federacije BiH na dan 30. septembra 2020. godine bila su 84.874 fiskalna uređaja, podaci su koje je objavila Porezna uprave Federacije BiH.\nPorezni obveznici koji podliježu obavezi fiskalizacije su u septembru ove godine evidentirali ukupan promet u iznosu 3.578.257.130,63 KM.\nU cilju podsticanja poreznih obveznika da poštuju odredbe Zakona o fiskalnim sistemima i izdaju račune i podsticanja građana da traže račune, Porezna uprava FBiH će, počevši od septembra, objavljivati podatake o broju fiskalnih uređaja i ukupnom evidentiranom prometu na području Federacije BiH.\nPodaci će se objavljivati mjesečno i to svakog petog u mjesecu, za predhodni mjesec što će doprinijeti transparentnijem izvještavanju na osnovu kojeg će se planirati efikasnije ekonomske aktivnosti u Federaciji BiH.\nPoštivanjem Zakona o fiskalnim sistemima u Federaciji BiH porezni obveznici neće biti izloženi izricanju sankcija i mjera kao što su privremeno zatvaranje objekata i plaćanje visokih novčanih kazni. Za neevidentiranje prometa i neizdavanje fiskalnih računa propisane su novčane kazne u iznosu od 2.500 KM do 20.000 KM za pravna lica, od 1.000 KM do 3.000 KM za odgovorno lice u pravnom licu, te od 3.000 do 10.000 KM za poduzetnike.\nPoreznoj upravi Federacije BiH nije cilj izricanje sankcija i kažnjavanje, već poštivanje zakona, stoga su pozivali obveznike fiskalizacije da poštuju odredbe Zakona o fiskalnim sistemima i da svaki pojedinačno ostvareni promet evidentiraju preko fiskalnog uređaja i kupcu izdaju račun.\nPorezna uprava Federacije BiH je pozvala i građane da za svaku kupljenu robu ili izvršenu uslugu traže fiskalni račun, te podsjetila da je Zakonom o fiskalnim sistemima propisana novčana kazna u iznosu od 50 KM za kupce koji prilikom kontrole ne budu pokazali fiskalni račun inspektoru Porezne uprave Federacije BiH u krugu od 20 metara po napuštanju prodajnog mjesta.\n– Stoga pozivamo građane da sve slučajeve neizdavanja računa i drugih nezakonitih aktivnosti poreznih obveznika prijave Poreznoj upravi. Prijave se mogu dostaviti putem:e-maila: [email protected] i [email protected],SMS poruke na broj: 061 724 610, besplatnog poziva na broj: 080 020 333 i pošte na adresu Husrefa Redžića 4, Sarajevo, uz naznaku „Nepravilnosti“, saopćeno je iz Porezne uprave Federacije BiH.


Kineski izaslanik: Rezolucija Vijeća sigurnosti o bolesti COVID-19 je pobjeda multilateralizma\n2020-07-03 11:25:07 cricroatian\nUsvajanje Rezolucije Vijeća sigurnosti o bolesti COVID-19 je pobjeda multilateralizma, rekao je u srijedu kineski izaslanik.\nU ovom kritičnom trenutku globalne borbe protiv bolesti COVID-19 je Vijeće sigurnosti obvezno poduzeti akcije radi ublažavanja negativnog utjecaja bolesti ne međunarodni mir i sigurnost. Usvajanje Rezolucije 2532 pokazuje sposobnost vijeća za djelovanje i vodstvo te predstavlja pobjedu multilateralizma, rekao je u objašnjenju glasovanja Zhang Jun, kineski stalni predstavnik pri Ujedinjenim narodima.\nOd samog početka je Kina podržavala poziv glavnog tajnika na globalno primirje i Globalni plan humanitarne reakcije UN-a, koji su potvrđeni u rezoluciji, rekao je Zhang.\nKina je bila konstruktivno angažirana u konzultacijama za rezoluciju, neumorno radila s većinom članova vijeća na izgradnji najšireg mogućeg konsenzusa i pokazala maksimum fleksibilnosti. Kao rezultat je vijeće uspjelo nadići sve prepreke i poslati pozitivnu poruku solidarnosti i suradnje u ovo teško vrijeme, rekao je.\nv Kineski izaslanik pozvao na nastojanja za promicanje globalnog upravljanja oceanima 2019-12-12 11:11:29


Grčka uverava da će novi migrantski kamp na Lezbosu biti spreman za pet dana - Svet - Dnevni list Danas\nPočetna » Svet » Grčka uverava da će novi migrantski kamp na Lezbosu biti spreman za pet dana\nGrčke vlasti dale su danas uveravanja da će novi migrantski kamp, koji treba da prihvati migrante iz izgorelog kampa Moria na ostrvu Lezbosu, biti spreman „za pet dana“, dok su migranti na ostrvu ponovo protestovali.\n0Piše: Beta/AFP 13. septembra 2020. 13.54\n„Operacija će biti završena za pet dana. Svi će biti smešteni u novi kamp“, rekao je grčki ministar za migracije Notis Mitarači koji koordiniše radovima na Lezbosu poslednja dva.\nHiljade migrantskih porodica spava na putu, na trotoarima i na poljima Lezbosa već nekoliko noći od kada su ogromni požari u utorak i sredu uništili velike delove kampa Moria, kao i centar za registraciju i identifikaciju. U požarima nije bilo nastradalih.\nKamp je izgradjen 2015. godine, za migrante koji dolaze iz susedne Turske u nadi da će moći da idu dalje ka Evropi. U njemu je bilo više od 12.000 osoba uključujući 4.000 dece što je četiri puta više od njegovog prvobitnog kapaciteta.\nPoslednjih godina nedostatak higijene i prenatrpanost kampa Moria kritikovale su nevladine organizacije za odbranu prava izbeglica i redovno pozivale grčke vlasti da prebace najosetljivije stanovnike u kopneni deo zemlje.\nMigranti su danas ponovo mirno protestovali, javila je agencija Frans pres.\n„Spasite nas Evropo“, pisalo je na nekim transparentima.\nOd juče 300 ljudi smešteno je u novi kamp podignut na državnom zemljištu tri kilometra udaljenom od Mitilene, glavnog mesta na ostrvu.\nVlasti su navele da će uvesti restrikcije za izlazak iz kampa zbog opasnosti od širenja zaraze korona virusom. Minsitar Mitarači rekao je da se procenjuje da bi oko 200 izbeglica moglo da bude zaraženo.\nMeđutim stotine migranata odbijaju da se registruju i da udju u novi kamp navodeći da im je dosta da posle čekanja mesecima, a za neke godinama, u kampu Moria da budu prebačeni u objekte u kontinentalnom delu Grčke.\nBrojni migranti strahuju od ponovnog zatvaranja pošto su u kampu Moria bili zatvoreni zbog epidemije korona virusom i niko ne želi ponovo da proživi te uslove, nedostatak higijene, nasilje i skoro svakodnevne tuče izmedju različitih etničkih grupa.\nDemonstracije su već održane u subotu nedaleko od novog kampa kada su migranti uzvikivali da traže slobodu i da hoće da napuste Moriu. Bacali su kamenje a policija uzvraćala suzavcem.\nInterventne jedinice poslate iz Atine poslednjih dana su blokirale novinarima pristup novom kampu.\nMigrantski kampovi širom Grčke, uključujući i kamp Moria, su u karantinu od sredine marta zbog Kovida-19. Nekoliko stotina slučajeva zaraze je do sada zabeleženo u tim objektima.\nBrojne nevladine organizacije i Visoki komesarijat UN za izbeglice (UNHCR) ocenili su mere izolacije u kampovima „diskriminatornim“ i „preteranim“ pošto je grčka vlada ukinula izolaciju u zemlji početkom maja.\nGrčka, Migranti, ostrvo lezbosAtina\nNVO: Država da spreči širenje ksenofobije i mržnje prema migrantima u Srbiji


Beograd 19. decembar 2017. 15:00\nČak 91 odsto ispitanika iz Srbije zastupa stav da tehnološke inovacije prebrzo menjaju život, što je Srbe pozicioniralo na prvo mesto, dok su na drugom mestu Španci sa 79 odsto potvrdnih odgovora, a na trećem Česi sa 77 odsto potvrdnih odgovora. Isto tako, Srbe brine šta će doneti razvoj tehnologije i kuda razvoj ide - čak 49 odsto ispitanika iz Srbije je zabrinuto povodom razvoja tehnologije, vrlo sličnog mišljenja su opet Česi i Španci.\nMeđutim, iako su zabrinuti povodom brzih promena koje donosi tehnološki razvoj, Srbi pokazuju interesovanje za nove tehnologije. Samo pet odsto ispitanih Srba je odgovorilo da ih ne interesuju nove tehnologije, po čemu su pokazali najveću zainteresovanost za nove tehnologije u poređenju sa ostalim EU državama - više nego, na primer, Španci i Italijani, koji su se pokazali kao drugi, odnosno treći najviše zainteresovani za nove tehnologije.\nZanimljivo je bilo saznati da se Srbima najviše sviđa upotreba nove tehnologije u automobilima. Srbi su na prvom mestu budući da čak 70 odsto ispitanika iz Srbije ima pozitivan osećaj prema novoj tehnologiji u automobilu, dok su na drugom mestu Italijani sa 68 odsto pozitivnih odgovora, a na trećem ispitanici iz Španije sa 64 odsto pozitivnih odgovora. Na osnovu ovoga ne iznenađuje što su Srbi najviše zainteresovani za to kako njihov auto funkcioniše - čak 66 odsto Srba kaže da bi voleli da znaju o tehnologiji i načinu na koji njihov auto radi.\nEpl će ove godine dostići vrednost od hiljadu milijardi dolara\nZnaju oni nešto ...i to 70 odsto(?) gradjana koji uglavnom voze 14 godina stare krševe...he he. Ko vas je ovo navuko na "tehnologiju"! Pa danas 90 odsto vozi auto na rezervi i kupuje za 500 dinara, da li ste svesni toga? Kakva anketa i čija?


Napad na CBBiH – posljednje utočište finansijske stabilnosti! – Magazin Plus\nHome/Napad na CBBiH – posljednje utočište finansijske stabilnosti!\nNapad na CBBiH – posljednje utočište finansijske stabilnosti!\nPiše: Dženan Đonlagić, doktor ekonomskih nauka, profesor na Ekonomskom fakultetu Univerziteta u Sarajevu iz područja monetarne politike i centralnog bankarstva\nOsjećam profesionalnu obavezu da reagujem!\nPovodom poruka Željke Cvijanović, premijerke Republike Srpske i Nikole Špirića, bivšeg predsjedavajućeg Vijeća ministara, bivšeg državnog ministra financija i trezora i aktuelnog zastupnika SNSD-a u Zastupničkom domu Parlamenta BiH, sada se kreće i na udar prema Centralnoj banci BiH kao posljednjem utočištu finansijske stabilnosti zemlje i domaće valute KM.\nEntitetska premijerka Cvijanović saopštava stav svoje Vlade prema kojem dobit koju ostvaruje Centralna banka BiH „pripada entitetima koji su osigurali kapital za njeno osnivanje iz kredita Međunarodnog monetarnog fonda“. Ovo je pritisak da se krene u izmjene Zakona o Centralnoj banci BiH. Špirić izjavljuje: „ako se ide u izmjene Zakona o Centralnoj banci BiH, najbolje bilo da se ona preregistrira u akcionarsko društvo, jer BiH može počivati samo na čistom računu“.\nŽeli se sada podijeliti i CBiH na entiteske filijale! To je ustvari njegova poruka. Iza ovoga se krije loša namjera da se najuspješnija i najstabilnija finansijska institucija u zemlji „poljulja“ i da se entiteti domognu novca iz CBBiH. Ovo treba odmah osuditi i jasno kazati da ovo neće ići i da je monetarna politika, prema Ustavu BiH, izvorna nadležnost države Bosne i Hercegovine i da se entiteti ne mogu miješati u rad CBBiH niti da entitetski premijeri mogu uopšte raspravljati o monetarnoj politici. Iznenađuje me šutnja nadležnih po ovom pitanju Predsjedništva BiH i rukovodstva Parlamenta Bosne i Hercegovine koji su do sada morali reagovati na ovo i jasno poslati poruku da to ne može!\nEntitetska premijerka Željka Cvijanović također poručuje da Vlada entiteta RS ne priznaje (kao da se entitetska vlada uopšte i pita oko ovoga) ni intencije oko najavljenog formiranja Investicijsko – razvojnog fonda BiH. Po njenim riječima, radi se o pokušaju oduzimanja nadležnosti entitetima i kršenju Ustava i zakona „jer bi taj fond inicijalni kapital osigurao iz viška deviznih rezervi Centralne banke BiH koji pripadaju entitetima kao njenim osnivačima“.\nPreporučujem onima koji razmišljaju i razrađuju projekat osnivanja ovoga Fonda da nipošto ne diraju devizne rezerve CBBiH, nego da idu u pravcu da omoguće CBBiH kupovinu državnih vrijednosnih papira koje će emitovati, u ime države, isključivo državno ministarstvo finansija, te tako omogućiti državi „novi-svježi kapital“ i onda iz toga finansiranje razvojnih projekata u funkciji povećanja ekonomskog rasta Bosne i Hercegovine. Ovaj novac nipošto ne smije biti korišten za krpljenje budžetskih rupa entiteta i kantona.\nNemojte da se igrate sa domaćim i međunarodnim povjerenjem prema KM, jer je to nešto što se može vrlo negativno odraziti na monetarnu i finansijsku stabilnost države i na koncu odlivom novčanih sredstava iz zemlje. Centralna banka BiH potpuno je nezavisna od entiteta Republike Srpske i entiteta Federacije BiH i bilo kojih drugih entitetskih zakonodavnih i izvršnih organa. Na kraju, izlazna strategija CBBiH treba da bude ispunjavanje uslova za članstvo u Evropskoj monetarnoj uniji, Evropskoj centralnoj banci i uvođenje eura!\nEsad Bajtal, politički analitičar - Gost Vijesti u 7\nWebinar, šta je to?: Educirajte kupce i pozicionirajte svoj proizvod


Krizni štab u avgustu doneće nova pravila, o školama i privredi: "Restriktivne mere su kao bumerang" - Telegraf.rs\nEpidemiološka situacija u vezi sa korona virusom u Srbiji se smiruje - rečnikom stručnjaka mi iz nepovoljne ulazimo u nesigurnu situaciju, a samim tim postavlja se i pitanje kada možemo da očekujemo dalje popuštanje mera.\nKako je na konferenciji za novinare danas saopštila premijerka Ana Brnabić, maske su izvesne još neko duže vreme, a u zavisnosti od sfere menjaće se i pravila ponašanja i donositi nove mere koje treba da doprinesu lakšem životu bez ugrožavanja bezbednosti. Sve će se raditi postepeno.\nNajvažnija tema sada je septembar, odnosno, povratak dece u školske klupe.\n- Ono što nam dolazi i o čemu se Krizni štab intenzivno bavi je septembar i polazak u školu. I pored toga što mislim da je važna prosveta, moramo sprovesti sve mere prevencije da bi nastava mogla da počne koliko je to moguće normalno - kazala je Ana Brnabić.\nMeđutim, detalji će se tek razmatrati.\n- Ministarstvo prosvete je Kriznom štabu uputilo njihov predlog koji mi u ovom trenutku razmatramo i daćemo jasne preporuke i instrukcije koje će Vlada usvojiti. Ono čemu ja lično težim to je da damo neke zaista jasne kriterijume po kojima će škole odlučiti kako da rade - kazala je Brnabić.\nKada je u pitanju onlajn nastava, kazala je da je to nešto što je dobro funkcionisalo i pokazalo dobre rezultate kada je uvedena u jako kratkom roku u martu.\n- I to je rezultat svega što smo uradili u digitalnom obrazovanju od 2017. godine pa na ovamo. Mi smo bili, ja mislim, jedina zemlja u Evropi koja nijedan dan nastave nije izgubila tokom pandemije korona virusa - zaključila je premijerka.\nI dalje se snimaju časovi, pripremaju digitalne učionice i digitalni udžbenici.\nKon: Roditelji će morati da mere deci temperaturu\n- Polazak dece u školu je trenutno apsolutno najznačajniji događaj i najveći prioritet koji postoji vezano za ovu situaciju. Suština je da se razredi broj učenika u odeljenjima, a svaka škola treba da odabere onaj model koji njoj najviše odgovara i to je organizaciono pitanje koje ne spada u domen zdravstvenog dela. Zdravstvenom delu je samo bitno da da objašnjenje šta očekuje vezano za nošenje maski, održavanje higijene, po pitanju toga šta treba da rade nastavnici, profesri učitelji, u smislu toga da oni ne zarare.\n- Što se tiče značajnosti, obrazovanje je apsolutno temelj društva i to je nama svima jasno. Zbog toga to zaslužuje detaljne rasprave da ne bismo ušli u neke situacije da se neko potpuno besmisleno opire nekim merama, a da prethodno o tome nismo raspravljali. Zaraženo dete ne treba da se pojavi uopšte u školi, mora da se meri temperatura svakog jutra. Majka ili roditelj treba da javi školi da je dete bolesno i onda da se razmišlja o tome šta ćemo dalje. Nastava će se nastaviti dalje sa pojačanom kontrolom i posebnim nadzorom, ništa tu posebno neće da se desi. Pogotovo što imamo stav Evropskog centra za kontrolu bolesti da posebno mlađa deca ne obolevaju ozbiljno niti su ozbiljni prenosioci bolesti. Bez obzira na to mi sa dodatnim oprezom ipak idemo u sve ovo razređenje i sve ove postupke upravo zato da bi roditelji bili mirni, da bi sarađivali, da bi napravili jedan most saradnje vezano za to i da bude jasno da će i njihova deca biti potpuno bezbedna, a i oni ukoliko do bilo čega dođe u smislu zaražavanja - kazao je Kon.\nKada su u pitanju restriktivne mere, Kon je istakao da su one efikasne dok se primenjuju, ali da nakon njihovog popuštanja sledi "bumerang efekat.\n- Restriktivne mere, to vam je bumerang. Tu se opuštanje desi istog momenta kada prestanete sa restriktivnim merama i tu imamo iskutvo. Tako da ove mere, koje daju stabilni pad izgleda da na duže staze su mnogo bolje. Ali, i to ne možemo da tvrdimo, sve zavisi od toga kako se ponašamo. Jedina obaveza koju sada postoji je nošenje maski i da se ne okupljnamo u broju većem od 10 i to nije mala zabrana - kazao je Kon.\nNovi način testiranja za firme\nKada je u pitanju privreda, postoji predlog da se organizuje potpuno drugačiji način testiranja radnika.\n- To je takozvano "pull testing", tj. masovno testiranje, gde vi u jednom kolektivu uzimate bris od svih i ako je neko pozitivan uzimate bris pojedinačno. Mnogo je jeftinija, a odlična je metoda i za poslodavce i za zaposlene i za sindikate - kazala je Brnabić.\nOna je dodala i da teku razgovori oko načina rada institucija kulture.\n- Svakako je potrebno da bismo nastavili kao društvo da živimo koliko toliko normalno da otvorimo i pozorišta i bioskope radimo na protokolu za to, ali će stručni deo našeg Kriznog štaba pogledati te preporuke i ja se nadam da ćemo do nekog 15. avgusta izdati preporuke da se ljudi spremaju za septembar i oktobar - kazala je Brnabić.\nDr Predrag Kon dodao je da nije vreme da se razgovara o ukidanju mera, moraćemo da nastavimo da govorimo o maskama, a kafići su na redu za razmatranje tek posle polaska đaka u školu, istakavši da je to njegovo mišljenje.


Ukrajina izgubila 100 milijardi dolara zbog ruskih sankcija - Sputnjik Srbija\n19:34 19.04.2016 (osveženo 19:39 19.04.2016) Preuzmite kraći link\nUkrajina je izgubila 98 milijardi dolara zbog sankcija koje je uvela Rusija, objavljeno je u pregledu trgovinske politike Ukrajine u okviru Svetske trgovinske organizacije.\n© Sputnik / Alekseй Furman\nUkrajina proširila sankcije Rusiji zbog slučaja „Savčenko“\nU dokumentu koji je objavljen na sajtu Ministarstva za ekonomski razvoj Ukrajine navodi se da je obim trgovine sa Rusijom, koja je ranije bila najveći ekonomski partner Ukrajine, počeo naglo da opada 2012. godine. Udeo Rusije u trgovinskom prometu Ukrajine je pao sa 24,3 na 12,7 odsto u 2015. godini.\n„To je dovelo do gubitka od 98 milijardi dolara“, navodi se u dokumentu.\nPritom, udeo EU se povećao sa 22,3 na 34,1 odsto. Međutim, primetno je i smanjenje izvoza metala iz Ukrajine u Evropu.\nU martu je Ministarstvo za ekonomski razvoj Ukrajine smanjilo prognoze rasta BDP–a zemlje u prvom polugodištu 2016. godine sa 1 na 0 osto, ocenivši da su trgovinska ograničenja od strane Rusije jedan od glavnih negativnih faktora za takvu prognozu.\n09:51 Oči Kijeva uprte u Zapad: Odnosi na testu, potrebna dela u pogledu Rusije


BANJALUKA – Za razliku od zemalja regiona, a posebno Evropske unije, Bosna i Hercegovina ozbiljno zaostaje kada je riječ o digitalizaciji i e-upravi i ukoliko želimo da uhvatimo korak s vremenom nadležne institucije treba što prije da posvete posebnu pažnju ovom pitanju kako bi se olakšalo građanima te stvorili uslovi za razvoj ekonomije u BiH.\n“U Republici Srpskoj zakon u vezi s elektronskim potpisom se ne primjenjuje, ne znam zašto. U nedostatku elektronskog potpisa nismo u mogućnosti da komuniciramo sa sudovima elektronskim putem, a to bi nam uštedjelo vrijeme pa i troškove. Umjesto da postoji mogućnost da sudovi elektronskim putem na zakonit način potvrde prijem pošte, podnesaka i slično, mi moramo ići u sud, vidjeti da li je nešto i gdje predato, gdje je dostavnica, ko je primio, itd. Elektronski potpis bi nam umnogome unaprijedio rad”, rekao je Branislav Rakić, predsjednik Advokatske komore Republike Srpske. Nazavisne novine\nKomentari na članak: BiH ozbiljno zaostaje u digitalizaciji i e-upravi\n22.02.2021 u 19:14\nTolike javne nabavke u IT sektoru i opet ova vlast nije sposobna da uvede u praksu elektronski potpis i elektronsku upravu. Ovaj sadašnji ministar koji je nadležan za ovu oblast, još je gori od svog prethodnika i prethodnika (množina), pošto isti su postavili neke osnove u digitalizaciji, dok ovaj sadašnji je očigledno tu da bude yesmen za pljačku preko prenaduvanih javnih nabavki IT opreme i usluga.


19.02.2016 u 13:15\nManila – Velika kolekcija nakita koji je nekad pripadao prvoj dami Filipina Imeldi Markos uskoro će se naći na aukciji, objavile su svetske agencije. Vrednost nakita koji će biti ponuđen procenjena je na više od 21 milion dolara. Nakit je konfiskovan nakon što je 1986. godine svrgnuta sa vlasti filipinska vlada na čelu sa Imeldinim suprugom, Ferdinandom Markosom, preneo je britanski Bi-Bi-Si. Filipinskim vlastima se žuri da prodaju nakit, pošto se plaše da bi sin bivšeg predsedničkog para Ferdinand Markos Junior, poznat i kao Bongbong Markos, na izborima u maju mogao da postane potpredsednik države i da obustavi prodaju nakita svoje majke, preneo je Tanjug. Procenjuje se da su porodica Markos i njihovi najbliži saradnici za vreme dok su bili na vlasti sakupili nekretnine, nakit,\n12.11.2015 u 22:00\nKupac Modiljanijevog akta pije čaj iz šoljice od 36 miliona dolara\nLOS ANĐELES – Akustična gitara na kojoj je Džon Lenon komponovao pesme „Love Me Do” i „I Want to Hold Your Hand”, prodata je na aukciji u Kaliforniji za 2,4 miliona dolara, prenose strane agencije. Na aukciji je prodata i glava bubnja (membrana bubnja) koju su „Bitlsi” koristili na čuvenom nastupu „The Ed Sullivan Show”, a dostigla je cenu od 2,1 milion dolara. To su i najviše cene koje su...\nHiljade dolara za pokojnike\nPotpisane fotografije i posteri, umetnička dela iz kolekcija poznatih ličnosti, retki snimci slavnih izvođača, pa i odeća ili nakit nošeni u značajnim momentima karijere, najčešći su predmeti koji se nude na brojnim aukcijama širom sveta. I gotovo uvek nalaze kupce, jer „obični smrtnici” ne žale novca kako bi se „približili” ličnostima iz svetskog šou-biznisa. Ali, kada je svojevremeno jedan...\n12.08.2013 u 18:18\nRedak snimak grupe ABA prodat za skoro 5.000 evra\nOgraničeno izdanje maksi singla iz 1981, koji je grupa ABBA pripremila za 50. rođendan menadžera Stiga Andersona, prodato je za 4.800 evra (42.000 kruna), gotovo duplo više od procenjenog. Svega 200 primeraka ovog singla je proizvedeno. Snimak je prodat na onlajn aukciji kolekcionarskih predmeta popularne švedske pop grupe. Kolekcionar Tomas Nordin ponudio je na prodaju oko 25.000 predmeta...\n20.01.2013 u 22:00\nOriginalni „betmobil” prodat za 4,2 miliona dolara\nOriginalni model „betmobila” iz 1966. godine prodat je na aukciji za 4,2 miliona dolara. Predstavnik aukcijske kuće „Baret-Džekson”, koja je preksinoć organizovala licitaciju u Skotsdejlu, u Arizoni, izjavio je za AP da je kupac želeo da ostane anoniman. Čuveno crno vozilo, dugo oko šest metara, pojavilo se u seriji „Betmen” koja je emitovana na američkoj televiziji od 1966. do 1968. godine, a...\nSrpska enciklopedija za Indonežane\nKao kolekcionar i naslednik porodične biblioteke sa 40.000 knjiga, 27-godišnji Beograđanin Viktor Lazić ugostio je delegaciju iz Indonezije koja ovih dana boravi u poseti našoj prestonici. U svojoj porodičnoj kući na Banjici Lazić je Indonežanima Fadliju Zonu, osnivaču istoimene biblioteke u Džakarti (45.000 knjiga), i pesniku Taufiku Ismailu poklonio Srpsku enciklopediju od 20 tomova, u kojoj su...


Kolovozi vlažni, sneg visine do pet centimetara\nBeta\t 3. januara 2016. 09:20\nJavno komunalno preduzeće “Putevi Srbije” pozvalo je danas vozače da bez zimske opreme i lanaca ne kreću na put i da voze veoma oprezno zbog niskih temperatura i mogućnosti stvaranja poledice.\nNa putevima u Srbiji kolovozi su uglavnom vlažni, posebno u nižim predelima zemlje, a sneg je visok do pet centimetara i uglavnom raskvašen, navodi se u saopštenju.\nZa Beograd se danas predvidja vetrovito i veoma hladno vreme sa snegom i temperature od minus pet do minus tri stepena. U čitavoj Srbiji očekuje se oblačno vreme sa snegom i vetrom. Minimalna temperatura će biti od minus osam do nula stepeni, dok će najviša dnevna temperatura u Srbiji biti od minus sedam do nula stepeni na jugu.\nZbog kiše može doći do formiranja poledice u jugozapadnim delovima Srbije, dok se veća količina snega očekuje u centralnim i južnim krajevima uz formiranje snežnog pokrivača od 10 do 20 centimetara.\nKako se navodi, najopterećeniji putni pravci u Srbiji su petlja Feketić prema granici sa Madjarskom, zatim put Feketić – Novi Sad, gde je kolovoz vlažan, ali nema snega, deonica od petlje Beška do petlje Novi Banovci gde put pogoršavaju vlažan drum i sneg.\nKao opterećeni putni pravci naveden je i deo puta od Bubanj Potoka do Male Kopašnice, zatim u Beogradu na delu od petlje Dobanovci do petlje Zmaj i kao problematičan deo naveden je put od granice sa Hrvatskom (Batrovci) do petlje Dobanovci.


MILORAD DODIK: Rješenja su korisna za sve, pa i Bošnjake - Citaj Filter\nMILORAD DODIK: Rješenja su korisna za sve, pa i Bošnjake\n– Što se tiče drugih nivoa odlučivanja za sada sve ostaju u redovnoj aktivnosti. Zato je bilo ljudima potrebno o čemu se ovdje radi. Mogu da izrazim zadovoljstvo da se značajan broj odazvao pozivu, jedan mali broj to nije i pravdaju to svojim odsustvom, a jedan broj onih koji se nisu pokazali koherentnim i dostojnim da budu pozvani radeći loše za Srbe u zajedničkim institucijama nije bio ni pozvan – izjavio je Dodik.\nNaveo je da se prijedlog izmjena zakona o Ustavnom sudu BiH finalizuje. Rekao je danas da je stav srpskih predstavnika na nivou BiH da Ustavni sud BiH treba da ima šest sudija, dva koja dolaze iz Republike Srpske i četiri iz Federacije BiH.\n– Predsjedništvo, Savjet ministara, Parlamentarna skupština, na svim mjestima bićemo, ali nećemo donositi odluke. Što se tiče drugih odluka nivoa odlučivanja, komunikacijska, službena i ostala, sve ostaje na istom nivou – naveo je Dodik.\nPrethodna Ekskurzije za osnovce će koštati najviše 364 KM?\nSledeća Sajam turizma u Beogradu – veliko interesovanje za Istočno Sarajevo


Korejsko poluostrvo i „pravila rata“\nSever je saopštio da je „u ratnom stanju“ sa Južnom Korejom i upozorio da će svaka provokacija Seula i Vašingtona da preraste u nuklearni sukob\nSevernokorejski lider Kim Džong Un je najavio da će nastaviti da razvija i lansira savršenije satelite i naglasio da o nuklearnom programu njegove zemlje ne može da se pregovara.\nZvanična severnokorejska agencija danas navodi da je Kim rekao da nuklearno oružje Pjongjanga nije politički čip za pogađanje i da Sever neće odustati od njega čak ni za milijarde dolara američke pomoći. Kim je to rekao u govoru pred Centralnim komitetom severnokorejske Radničke partije, dan pre početka zasedanja parlamenta koji se sutra sastaje u jeku povećane zategnutosti sa Južnom Korejom i Sjedinjenim Državama.\nSever je juče saopštio da je „u ratnom stanju“ sa Južnom Korejom i upozorio da će svaka provokacija Seula i Vašingtona da preraste u nuklearni sukob. Pjongjang je saopštio da će svi međusobni problemi dve Koreje da se rešavaju u skladu sa „pravilima rata“. Južnokorejsko Ministarstvo odbrane je zatražilo od komšije na severu da prekine pretnje.\nTo ministarstvo je takođe saopštilo da će snage Juga potpuno kazniti Sever u slučaju bilo kakve provokacije. Bela kuća je saopštila da ozbiljno shvata najnovije saopštenje Pjiongjanga. Portparolka Saveta za nacionalnu bezbednost Kejtlin Hejden je izjavila da je Sever poznat po ratobornim izjavama i da su jučerašnje pretnje u skladu sa takvim ponašanjem.


ŠAPIĆ: Kroz pomoć nerazvijenim opštinama, ulažemo u budućnost Srbije.\nPomoćnik gradonačelnika Aleksandar Šapić posetio je danas naselje Vladimirovci u opštini Alibunar. U ovom mestu južnobanatskog okruga sredstvima grada Beograda je urađena nova konstrukcija sa pokrivanjem pijace, a JKP „Gradske pijace” su donirale 80 metalnih tezgi. Aleksandar Šapić je rekao da bi sve nerazvijene oštine, koje su dobile pomoć grada Beograda, trebalo na pravi način da iskoriste sredstva i poboljšaju kvalitet života građana u njima. – Ovim programom Beograd je započeo novu praksu, ne ulažemo samo u budućnost Beograda, već…\nŠapić pred “Beogradski maraton”: Beograd danas predstavlja centar sporta u ovom delu Evrope.\nBeograd danas predstavlja centar sporta u ovom delu Evrope, a spektakularne slike 24. Beogradskog maratona obićiće svet, rekao je danas na konferenciji za novinare u Starom dvoru pomoćnik gradonačelnika Aleksandar Šapić. On je, kao predsednik Organizacionog odbora Beogradskog maratona, poželeo sportsku sreću svim učesnicima, lepo vreme i da ostvare vrhunske rezulate, uz podsećanje da će on i ove, kao i prošle godine, trčati disciplinu polumaraton. Prema njegovim rečima, sve gradske službe odradiće profesionalno svoj deo posla, kako bi sve proteklo…


Početna / TRADICIJA / MANIFESTACIJE / Poznati američki pantomimičar Bil Bauers na P(h)antomfestu u Vranju\nFestival će se održati u Vranju, 22. i 23. septembra u organizaciji Međuopštinske organizacije gluvih i nagluvih Vranje. Čuveni pantomimičar će 23. septembra od 20 časova u Domu vojske izvesti predstavu „Više od reči“ za koju je čuveni The New York Times napisao: „Fascinantno. Dirljivo. ‘Više od reči’ očaraće vaše oči i uši“.\n„Više od reči“ nam daje portret malog američkog grada filtriran kroz lična iskustva Bila Bauresa. Ova zabavna i inspirativna predstava sa autobiografskim elementima publiku će naterati i na smeh i na plač, i to često u isto vreme. „Više od reči“ odvešće publiku zvucima i tišinom na smešno i potresno putovanje koje će dugo pamtiti.\nBil Bauers definitivno je jedan od najcenjenijih pantomimičara danas u svetu, a njegovi elokventni pokreti nam otkrivaju najdublje istine o ljudima. Iako je izgradio svoj sopstveni stil, često ga upoređuju sa Čarlijem Čaplinom i Basterom Kitonom. Bio je student čuvenog Marsela Marsoa, nastupao je i svoje znanje prenosio širom Amerike, Evrope i Azije. Igrao je na Brodveju u Diznijevom „Kralju lavova“ (Zazu) i mjuziklu „The Scarlet Pimpernel“ (lik Leggett), a njegova autobiografska predstava „It Goes Without Saying“ je bila rasprodata i sa velikim uspehom je igrana na of-Brodveju u pozorištu Rattlestick Playwrights Theater. Bil Baures je rođen u gradu Missoula u američkoj državi Montana, a već neko vreme njegova stalna adresa je u Njujorku.\nOznakeBil Bauers dom vojske pantomimičar predstava VIše od reči Vranje\nPrethodni Evropski književni laureat u EU info kutku\nSledeći Jesenji detoks vikend


Vučiću je potrebna nova opozicija\nNajmanje tri godine u politici Srbije vlada fama potrage za novim licima i u tome je mnogo uspešnija vlast Aleksandra Vučića nego opozicija. I to ne samo zbog mnogo moćnijih sredstava koje poseduje po prirodi stvari, već i zbog razumevanja da tu nije reč o novima kao takvima. Već o poznatima u novoj – političkoj ulozi, ili o onima koji brzo mogu postati poznati.\nJasmina Lukač | Demostat | Beograd 28. May 2019 | Analize\nPošto slede parlamentarni i lokalni izbori 2020. dakle, Vučiću su potrebni i novi protivnici.Tačnije potreban mu je Saša Radulović iz 2016. godine, a ne Luka Maksimović Beli iz 2017. godine i predsedničkih izbora.\nPotreban mu je iz jednog glavnog razloga – da spreči izjašnjavanje ili/ili između svoje Srpske napredne stranke i njene buduće liste i liste Saveza za Srbiju, Dragana Đilasa i ostalih.\nSvako izbegavanje takve ili/ili postavke je dobitak za Vučića i umanjuje za njega rizik od mogućeg bojkota. On mora Savez da izvuče na glasanje, i ako Đilas bude morao da bira da između raspada te grupacije i odustajanja od bojkota, moraće verovatno da ide na odustajanje. O tome će i dalje biti mnogo reči, mada je Savez ostavio sebi izlaz, da u svakom trenutku može ili ostati pri neučestvovanju ili proglasiti da je Radio-televizija Srbije odškrinula vrata za opoziciju i predati izbornu listu.\nNa tu mogućnost se u krugovima SNS prilično čvrsto računa, jer prema njihovim uvidima, Savez za Srbiju je već mnogo uložio u mrežu na terenu. Mreža ljudi, odbora i kontrolora vrlo je važna za parlamentarne i lokalne izbore, važnija nego za predsedničke. Smatra se da je ozbiljna organizacija neophodna već i zbog toga što treba naći 250 kandidata za paralamentarnu listu i nekoliko hiljada za odbornike po gradovima i opštinama.\nTa mreža koju već uspostavlja SZS, a ona može biti i mreža za bojkot, odnosno praćenje izlasnosti i ispravnosti glasanja, drži ovu grupaciju u ravnoteži. Još uvek nema izdaje i napuštanja ili javnih neslaganja među vođama Saveza, samo zato što im je jasno da mogu pokriti Srbiju isključivo ako se udruže. Odatle i širenje sastava u vidu SDS Borisa Tadića – i on još ponegde ima ljude na terenu, Nove stranke Zorana Živkovića, moguće i još nekih. Iako, nisu formalno članovi SZS, oni poprečno daju kakav takav doprinos.\nU osnovi, to je organizacija koja bi, možda slabo, ali ipak mogla da se suprotstavi naprednjacima, uostalom šestomesečne vikend demonstracije u gradovima Srbije, su opipljiv dokaz za to.\nOd 2012. sve do kraja 2018. to nije bilo moguće, čak je i miting opozicije poput onog 13. aprila 2019. bio nezamisliv.\nUz određeni geopolitički impuls, Savez za Srbiju je po Vučićevu vlast, dosad najozbiljnija opasnost. Impuls, jer većina građana u Srbiji veruje da SNS može izgubiti vlast samo na pitanju Kosova, a Kosovo je i dalje otvoreno pitanje.\nZato je Vučiću potrebna nova opozicija koja će pre svega urušiti i pokolebati organizacione redove SZS. I to isto onako kao što je Saša Radulović sa svojim udruženjem Dosta je bilo “ujahao” preko društvenih mreža u parlament 2016. i rasturio svaku mogućnost grupisanja opozicionih snaga.\nNeko ko neće ulagati toliko u teren, već sa što manjim troškovima nastupati preko društvenih mreža, pre svega Fejsbuka. Neko ko će koristiti svoju već postojeću javnu ulogu kao što je Saša Radulović nastupao 2014. kao insajder koji je napustio vlast.\nIstina, njemu je bilo potrebno 2 godine da uđe u parlament, ali su odatle društvene mreže u Srbiji narasle, kao i njihov uticaj. Ko se pojavi ovog proleća, može pokušati da ponovi Radulovićev uspeh od 6 odsto iz 2016. -i sto koliko i klasične partije DS i SRS - za duplo manje vremena.\nKandidata za novu opoziciju ima tušta i tma. Tu je moguća koalicija Aleksandra Šapića, predsednika novobeogradske opštine, i Miloša Jovanovića, naslednika u Koštuničinoj DSS, zatim tri građanske grupacije, jedna oko advokata Aleksandra Olenika i njegovog Građanskog demokratskog foruma, druga oko Ne davimo Beograd čiji su glavni cilj lokalni parlamenti, treća je PSG i glumac Sergej Trifunović… Ali, tu su i iznenađenja.\nNajnovije u liku istoričara Nikole Samardžića koji je uspešno van javnosti registrovao sajt i udruženje Glas! (Voice) i upravo ulazi na scenu kao spasilac evropske Srbije od ruskog uticaja. Tačnije, kao predsednik novoosnovane stranke u čijim je redovima, od javnosti poznatih još pravnik Stevan Lilić. Svojom politikom Samardžić zove ono što piše u 35 pregovaračkih poglavlja sa EU, valjda sa briselske strane.\nSpolja gledano nije jasno na kakvu podršku računa, budući da sve klasične proevropske stranke trpe seriju izbornih debaklova – LDP, DS, osim da naravno ponudi sebe kao relativno novo lice. Odnosno nekadašnjeg demokratu i liberala u novoj ulozi - da bude oponent Vučićevih veza sa proruskom i prosprskom opozicijom u Crnoj Gori.\nVučiću će nova opozicija biti tim potrebnija, ukoliko poslanici odani Savezu za Srbiju nastave sa bojkotom parlamenta i na sednici 27. maja na kojoj će on podneti izveštaj o Kosovu. To će pokazati odolevanje pritisku kakvo dosad nije postojalo. Jer, SNS je preduzela niz pritisaka od kojih mnogi nisu izgledali tako, čiji je cilj bio da politički život vrati u redovni tok – a to znači da demonstrante, makar koliko da ih je malo, skloni sa ulica, a opozicionare vrati u skupštinske klupe. U to se mogu ubrojiti i hapšenja osiljenih naprednjaka na lokalu, usmerena da uguše nezadovoljstvo demonstranata, zatim, okupljanja pristalica SNS ispred opozicionih opština, ali i cela predsednička kampanja “Budućnost Srbije”.\nRezultati su postignuti – brojnost demonstranata i energija je drastično opala, i što je naročito važno broj gradova u protestu - ali i ne i cilj, barem ne još uvek.\nVidecemo kako ce se Albanci ponasati. Ne ocekujemo nista dobro. 18. May 2019


Tu se ujedno mogu pronaći i više informacija o načinu konkurisanja. Lidl će partnerske organizacije birati na način da se obezbedi ravnomerna geografska rasprostranjenost lokacija za čišćenje, a fokus će biti na zbrinjavanju prikupljenog otpada tokom akcija održanih u maju.\nKompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje sa oko 11.550 prodavnica, kao i više od 200 logističkih centara i skladišta u 31 zemlji sveta.\nLidl je u Srbiji svoje prve prodavnice otvorio u oktobru 2018. godine i trenutno ima 58 prodavnica u 34 grada širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” za 2021. i 2022. godinu.


Susret sa Putinom važan za Srbiju - BIGportal.ba\nSusret sa Putinom važan za Srbiju\n3 Decembra, 2019 4 Decembra, 2019 038\nPredsjednik Aleksandar Vučić izjavio je večeras u Sočiju da očekuje i nada se dobrom sastanku sutra s ruskim predsjednikom Vladimirom Putinom, ističući da je riječ o veoma važnom susretu za Srbiju.\nVučić je za RTS, po dolasku u Soči, istakao da će sa Putinom razgovarati o svim ključnim pitanjima – od Kosova i Metohije, situacije u regionu zapadnog Balkana, do toga kako Putin sagledava političku situaciju u Evropi, Evroaziji i cijelom svijetu.\nIstakao je da je za Srbiju od ključnog značaja razgovor o bilateralnoj saradnji i unapređenju trgovinske razmjene.\nVučić je iznio podatak da je robna razmjena prošle godine bila 3,6 milijardi dolara, a da će u prvih 10 mjeseci ove godine preći nivo iz prošle godine, prije svega zbog toga što Srbija uvozi energente, usljed ekonomskog i industrijskog rasta.\nDodao je da će važan dio razgovora biti posvećen saradnji u oblasti unapređenja željezničke mreže u Srbiji.\nPrema njegovim riječima, radiće se projekat za rekonstrukciju barske pruge od Valjeva do Vrbnice na crnogorskoj granici, nakon čega će se ući u izgradnju tog veoma teškog dijela pruge.\n“To je važan deo pruge, ali je u užasnom stanju i moramo da zaustavljamo vozove, pravićemo tu najmodernije tunela, veoma modernu prugu i za to će biti potrebno oko 450 miliona evra, kao što će za prugu od Niša do Preševa biti potrebno više od milijardu evra”, naveo je predsjednik.\nKako je naglasio, Srbija želi da napravi mnogo puteva i pruga.\nRuske željeznice će zajedno s Kinezima završiti brzu prugu Novi Sad – Beograd do oktobra ili novembra 2021. godine.\n“S Rusima dogovaramo i Dispečerski centar, čija je vrednost veća od 100 miliona evra, iz kojeg će se upravljati kompletnim želeničkim saobraćajem.”\nKomentarišući činjenicu da je posjeta Rusiji uslijedila nakon afere “ruski špijun”, Vučić je rekao da je on to zatvorio u razgovoru s ambasadorom Rusije u Srbiji Aleksandrom Bocan Harčenkom.\n“Mi smo rekli istinu, savest nam je čista i uvereni smo da ćemo nastaviti s razvojem najboljih odnosa s Rusijom. Ako imaju sta da nam zamere, voleo bih to da čujem, nemam problem sa tim”, rekao je Vučić.\nDodao je da su nam Rusi veliki prijatelji i da vjeruje u njihovo prijateljstvo.\n“Uveren sam da je naš posao i interes, a ne samo to, već i prijateljski odnos, ako smem da kažem i bratski odnos, nešto što moramo da čuvamo i gajimo i da još bolje razumemo jedni druge”, poručio je Vučić.\nNa podsjećanje da su uoči njegovog odlaska u Rusiju, u Srbiju stigli ruski helikopteri Mi 35, Vučić je ponovio da je riječ o letjelicama koje spadaju u najbolje borbene helikoptere na svijetu i da ih je Rusija dostavila Srbiji prije roka.\n“Vidim to kao dodatni gest prijateljstva i pruženu ruku Srbiji pred posetu Sočiju”, rekao je Vučić.\nNajavio je da će helikopteri biti predstavljeni srpskoj javnosti u narednih nekoliko dana i kako izgleda Srbija, koja skoro da nije ni imala flotu i dodao da je ona danas pet puta veća.\nPodsjetio je da su nedavno stigla iz Evrope i dva nova Airbusova helikoptera H-145.\n“Srbija je sve snažnija i mi to radimo iz preventivnih razloga da bismo odvratili svakoga od pokušaja da bilo kada učini nešto protiv naše zemlje”, podvukao je Vučić.\nUpitan koliko Srbija može uspješno da balansira između istoka i zapada, Vučić je rekao da on to ne bi nazvao balansiranjem, već “pametnom, mudrom i snažnom politikom” jedne nezavisne zemlje.\n“Nije to balansiranje. Mi imamo svoj evropski put, mi nismo nesvrstani, ali imamo, takođe, put jedne suverene i nezavisne države koja kaže nemojte da nam određujete da li ćemo da sarađujemo s Rusijom ili Kinom, a ispred Putinove kancelarije red vaših ljudi koji nama to zamera”, primijetio je Vučić.\nPonovio je da Srbija želi da čuva prijateljske i bratske odnose s Rusijom i Kinom, kao i da ih gaji i unapređuje i da neće da dozvoli da joj to neko narušava.\n“Nemojte vi koji imate 100 puta veću trgovinsku razmenu s Kinom nego što ima Srbija da nam solite pamet kako smo mi nefer i kako smo mi licemerni, ne nismo mi, nego ste vi”, poručio je Vučić.\nUkazao je da je Srbija poput Hrvatske, koja je dobila 400 milion evra za Pelješki most od EU, koji su gradili kineske kompanije, i zaključio:\n“Da se to u Srbiji dogodilo, da nam Evropa da pare, a da nam kineske kompanije grade, metaforično – ja bih visio u Briselu.”\nKazao je da se neće odreći ni “Železare”, ni NIS-a, ruskog gasa, željeznica, samo zato što, ističe, to nekome odgovara, ali da se neće odreći ni evropskog puta.\n“To je najbolja politika za našu zemlju, koja nam je donela najveći rast u Evropi. To nije balansiranje, to je pametna, mudra i snažna politika jedne suverene i nezavisne države”, rekao je on.\nPredsjednik Srbije je primijetio i zanimljiv bilbord u Sočiju, na kome se ukazuje na rusko-srpsko prijateljstvo.\n“To su građani Srbije, nisu samo Srbi, već ima i Bošnjaka, koji su to platili i napisali ‘braća zauvek’, uz Putinovu i moju sliku i poruku da živi prijateljstvo Srbije i Rusije”, rekao je Vučić i dodao da je to za njega bio lijep prizor.\nPrimijetio je i da se Soči mnogo promijenio od njegovog prethodnog boravka u tom gradu, prije šest godina.\n“Pogledajte šta su Putin i Rusi uradili, čudo su od grada napravili. Ovde sam bio pre šest godina, to nije isti grad i svaka im čast na tome”, zaključio je Vučić.\nMektić: Program reformi je ANP, nema nazad\nAutomobil sa prikolicom pokosio djevojku, ostala da leži na ulici\n“Jedan od šest Bajdenovih prioriteta je ZAPADNI BALKAN”\nD V 26 Januara, 2021 26 Januara, 2021\nRazgovarali Bajden i Putin: “Normalizacija veza u interesima obe države”\nEntoni Blinken novi državni sekretar SAD\nOve rase pasa žive najduže\nJokić sljedeće godine dobija najveći ugovor u istoriji košarke\nZdravstveni radnici na protestu traže ostavku Vlade HNK\nDjevojke iz Srbije predate Uredu za strance, vlasnik strptiz kluba pušten\nKurc je ljut\nM. 20 Januara, 2021 20 Januara, 2021\n20 Januara, 2021 20 Januara, 2021 0\nZamagljeni prozori na automobilu su stvar prošlosti, postoji rješenje\nPravio se da spava za upravljačem “Tesle”\nAmbasada Srbije u Hrvatskoj daruje kontejnere stanovništvu Banije


Palma: Očekujem od Evropskog parlamenta i rezoluciju zbog Oluje\nEvropski parlament je trebalo da osudi sve zločine u Srebrenici, uključujući i one koje su napravile jedinice Nasera Orića. Jedinstvena Srbija očekuje da EP održi sednicu 5. avgusta, i osudi najveće etničko čišćenje sprovedeno u Oluji\nObjavljeno: 09.07.2015. 20:09h\nFoto: Nemanja Pančić, Dragan Marković Palma\nRezolucija o Srebrenici, koju je Evropski parlament usvojio, predstavlja nastavak politike dvostrukih aršina i ne doprinosi pomirenju u regionu, ocenio je danas predsednik Jedinstvene Srbije Dragan Marković Palma.\nOn je dodao da bi to evropsko telo trebalo da usvoji i Rezoluciju kojom osuđuje operaciju Hrvatske vojske Oluja.\n"Evropski parlament je trebalo da osudi sve zločine u Srebrenici, uključujući i one koje su napravile jedinice Nasera Orića. Jedinstvena Srbija očekuje da Evropski parlament održi sednicu 5. avgusta, na dvadesetogodišnjicu najvećeg etničkog čišćenja u Evropi od Drugog svetskog rata, izvedenog u akciji Oluja, kada je proterano 200.000 Srba iz Hrvatske, kada su ubijani civili, žene i deca a hrvatski avioni bombardovali izbegličke kolone", naveo je Marković.\nEvropski parlament u Briselu usvojio je danas Rezoluciju kojom je oštro osudio, kako se navodi, genocid u Srebrenici 1995. godine\nPrema njegovim rečima, operacija Oluja predstavlja "primer genocida iz udžbenika", jer kako je naveo, postoji genocidna namera iskazana kroz naređenje tadašnjeg hrvatskog predsednika Franje Tuđmana da Srbima treba naneti takve udarce da nestanu iz Hrvatske.\n"To se i dogodilo i zato pozivam poslanike Evropskog parlamenta da usvoje rezoluciju u kojoj će konstatovati da je Oluja najveće etničko čišćenje i da pozovu Hrvatsku da taj datum više ne slavi", kazao je predsednik Jedinstvene Srbije.\nTagovi OlujaSrebrenicaRezolucijaEvropski parlamentDragan Marković Palma\n"BESNI PAS" MATIS SA HRVATSKIM MINISTROM ODBRANE: U Americi proučavamo "Oluju" kao primer dobro vođene operacije!\nŽESTOKA RAZMENA UVREDA U EVROPSKOM PARLAMENTU: Junker nazvao predsednika "smešnim", a parlament "besmislenim" (VIDEO)


DS: Pojedini gradski funkcioneri prijavili imovinu koja višestruko premašuje njihove plate | Autonomija\nDS: Pojedini gradski funkcioneri prijavili imovinu koja višestruko premašuje njihove plate\nAgencija za borbu protiv korupcije da proveri imovinu\nDemokratska stranka (DS) optužila je danas pojedine gradske funkcionere u Novom Sadu da su u novim prijavama svoje imovine prikazali nove stanove, automobile i ostalo, za koje nisu dokazali poreklo, a koje višestruko premašuju vrednost njihovih plata koje primaju u organima lokalne samouprave.\nDS je u saopštenju za javnost najavio da će tražiti od Agencije za borbu protiv korupcije i drugih državnih institucija da, u skladu sa svojim zakonskim ovlašćenjima, provere vrednost i poreklo imovine aktuelnih gradskih funkcionera u Novom Sadu, koju su stekli tokom dosadašnjeg mandata.\nDodaje se da je odbornik DS-a u Skupštini grada Novog Sada Goran Radojev pokušao u decembru da putem odborničkog pitanja sazna podatke o poreklu imovine člana Gradskog veća Vladimira Stojkovića, ali je Stojković posle šest meseci čekanja na odgovor odbio da pruži tražene podatke, sa objašnjenjem da to pitanje nije u delokrugu njegovog rada u Gradskom veću.\n“Isti taj Stojković je sam prijavio Agenciji za borbu protiv korupcije da je u dosadašnjem mandatu u Gradskoj kući stekao stan od oko 95 kvadratnih metara i automobil, koji prema podacima iz kataloga ovlašćenog prodavca, u zavisnosti od opreme, košta od 30.000 do 40.000 evra. Sa platom koja iznosi nešto više od 100.000 dinara, Stojković nikako nije mogao za tako kratko vreme steći novu imovinu koja vredi više od 100.000 evra, pa državni organi imaju i pravo i obavezu da provere vrednost i poreklo iste”, piše u saopštenju.\nOpozicioni DS je naveo da se “podrazumeva” da nemaju ništa ni protiv toga da se proveri imovina i svih ostalih sadašnjih i bivših gradskih funkcionera koju su stekli tokom mandata u lokalnoj samoupravi.\n“Nema stvarnog razvoja i napretka društva dok se ne uspostave efikasni i jasni mehanizmi kontrole rada državnih organa i institucija i ljudi koji su im na čelu”, navodi se u saopštenju.


U okviru OEBS-ovog „Programa za osnaživanje Romkinja za donošenje odluka“, aktivistkinje Ženske romske mreže, boravile su u Narodnoj skupštini Republike Srbije. Učesnice u Programu su obišle zgradu i upoznale se sa istorijatom i radom Narodne skupštine.\nNa početku posete Narodnoj skupštini gošće je pozdravio predsednikNarodne skupštine Predrag Marković, koji je istakao da je Narodna skupština institucija koja na samo što daje ključan doprinos ostvarivanju društvenih promena, već se i sama menja, a da posete i programi kao što je ovaj, daju dodatnu inicijativu i podsticaj za ubrzano rešavanje problema. Predsednik Marković je istakao očekivanje da će, u postupku zakonskog regulisanja onih oblasti društvenog života koje se direktno odnose na uključivanje romske populacije, ne samo biti korišćena iskustva iz regulative evropskih zemalja, već i uložen napor da se uočeni nedostaci tih sistema izbegnu i nađu adekvatnija rešenja.\nPredstavnice Ženske romske mreže razgovarale su sa članovima odbora za ravnopravnost polova, za rad, boračka i socijalna pitanja, za smanjenje siromaštva, za zdravlje i porodicu, za pravosuđe i upravu, za prosvetu i za međunacionalne odnose. One su upoznale narodne poslanike sa problemima u vezi sa diskriminacijom pri zapošljavanju i samozapošljavanju Romkinja, njihovim učešćem u javnom životu, kao i u vezi sa nasiljem u porodici, obrazovanjem i stanovanjem, statusom Roma u sistemu zdravstvenog osiguranja i trgovinom ljudima.\nNarodni poslanici izrazili su spremnost da pomognu rešavanju problema romske populacije i predstavili relevantna rešenja iz pojedinih zakona. Dogovoreno je da se, u cilju definisanja konkretnih mera, održi sastanak predstavnika odbora koji su učestvovali u razgovoru i Ženske romske mreže, na koji će biti pozvani nadležni ministri i predstavnici Stalne konferencije gradova i opština, jer, kako je rečeno, lokalne samouprave mogu velikim delom da utiču na rešavanje problem Romkinja i Romske zajednice uopšte.


Platini obećao pomoć UEFA-e u izgradnji nacionalnog stadiona u Albaniji - Portal 072info\n20. Februara 2014. Vrijeme objave: 12:09 sati\nPredsjednik Evropske fudbalske federacije (UEFA) Michel Platini posjetio je danas Albaniju i tom prilikom u Tirani sastao se sa albanskim premijerom Edijem Ramom.\nSastanak je održan u sjedištu Vlade Albanije, a premijer Rama je kazao da je sa Platinijem razgovarao o detaljima planova za izgradnju modernog stadiona u Elbasanu, koji će biti izgrađen po svim standardima UEFA.\nIstakavši da će novi stadion u Elbasanu poboljšati nacionalni imidž Albanije, Rama se tom priliko zahvalio Platiniju i UEFA-i na podršci koju pružaju Albaniji.\nPlatini je istakao da su i albanski premijer Rama i prvi čovjek Fudbalskog saveza Albanije Armando Duka veliki fanovi fudbala i dodao „da je albanski fudbal u dobrim rukama“.\nPlatini je kazao da je izgradnja fudbalske infrastrukture jedan od prioriteta i obećao pomoć UEFA-e Albaniji u izgradnji stadiona. Zajedno sa Platinijem, u posjetu Albaniji stigao je i generalni sekretar UEFA-e Gianni Infantino.


Francuzi dogovorili veliko pojačanje, da li to znači da je i Čelsi? - Sportske.net\nIzgleda da bi Lampardu mogla da se ispuni velika želja.\nEkspresno, Čelsi osigurao mladu nadu!Uzbuna u Londonu, "plavac" menja boje?Nova bruka UEFA, lažirali glasanje, izbacili najomiljenijeg igrača sveta i to sve zbog novca!Stvorene su potrebne okolnosti, Žiru za vikend menja klub?!Zvanično - Pobeda je Murinjova, Sparsi dobili veliko pojačanje!\nKako prenose francuski mediji, Olimpik Lion je dogovorio transfer napadača Karla Toko Ekambija iz Viljareala.\nOvaj 27-godišnji fudbaler je već neko vreme predmet interesovanja Liona, "L'Ekip" sada prenosi da su postigli dogovor sa španskim klubom i da će se Kamerunac preseliti na "Žerlan".\nU pitanju je pozajmica sa obaveznim otkupom, Lion je odložio plaćanje svote od 20 miliona evra za naredno leto na taj način.\nNavodno još uvek nisu dogovoreni uslovi sa samim fudbalerom, ali je Ekambi izrazio želju da se preseli u redove francuskog kluba, pa se uskoro očekuje i dogovor između Liona i samog fudbalera.\nEkambi je rođen u Parizu, igrao je za FK Pariz na startu karijere, 2014. godine je počao Sošo, da bi se dve godine kasnije preselio u Anže, kada je konačno dobio šansu da se dokaže u Ligi 1.\nDrugu sezonu u elitnom šampionatu je odigrao sjajn, postigao je 17 golova, što ga je preporučilo ekipi Viljareala.\nU Španiji je bio solidan, 18 golova u prvoj sezoni u svim takmičenjima, ove je stigao do kote od šest pogodaka, ali izgleda da će se tu zaustaviti, kako bi se vratio u zemlju u kojoj je i rođen.\nNjegov dolazak u Lion bi mogao da znači i potencijalni odlazak Muse Dembelea, za kojeg je veoma zainteresovan Čelsi, ali i još par klubova iz Premijer lige.\nVidećemo ipak da li će ga francuski klub pustiti već u januaru ili će pokušati transfer sa "Plavcima" da odlože za naredno leto, bilo kako bilo, prelazak Ekambija u Lion je svakako dobar znak za klubovi koji su zainteresovani za bivšeg napadača Fulama i Seltika.


Železničar prvi na polusezoni sa samo jednim izgubljenim bodom (VIDEO) - Sportske vesti\n08 Dec, 2017 by South Media\nRukometaši Železničara rezultatom 28:25 zabeležili su i 10. uzastopnu pobedu u Superligi Srbije. “Želja” je ovoga puta bio uspešniji od ekipe Spartaka iz Subotice koja je pokazala najviše od svih ekipa koje su ove jeseni gostovale u Nišu. Tačno je da je “Želja” pružio nešto slabiju partiju, ali ruku na srce, na to je uticala izuzetno borbena i brza ekipa Spartaka.\nGosti su na poluvreme otišli sa golom prednosti 18:17, a tome je najviše kumovala slaba odbtrana Nišlija. Golmani u tom periodu igre gotovo da ništa nisu odbranili, jer im saigrači “labavom” odbranom nisu ni pružili neophodnu sigurnost.\nU nastavku je “Želja” zaigrao angažovanije, ali nije odmah sve došlo na svoje mesto… Gosti su imali i 3 gola prednosti. Iskustvo je ipak došlo do izražaja i Spartak nije izdržao da u istom ritmu odigra svih 60 minuta.\n“Želja” je pokazao da izrasta u veliku ekipu, jer je uspeo da dobije utakmicu čak i pored nešto slabije igre. U narednom kolu niški rukometaši dočekuju ekipu Obiliča, jedinu ekipu koja je u prvom delu sezone”Želji” okrnjila bod.\nNiški fudbaler i reprezentativac Srbije Andrija Živković, dokazao je da i van terena ima veliko srce. Naime, Živković će donirati\nJedriličarski klub “Zoran Radosavljević” iz Niša, sa uspehom je organizovao još jednu regatu, ovoga puta na Bovanskom jezeru. Prefiks medjunarodni\n1 FUDBAL 1 month ago\nMladi fudbaler Radničkog prešao u Olimpijakos\nPosle samo nekoliko odigranih utakmica za prvi tim Radničkog, Lazar Ranđelović (21) je potpisao ugovor sa atinskim Olimpijakosom. Rođeni Leskovčanin


Održavanje električnih instalacija - Rasveta i elektro usluge D Light\nFirma D Light pruža i širok spektar usluga električara, koje uključuju ugradnju električnih instalacija, montažu rasvete, ispitivanje uzemljenja i sl. Svim svojim klijentima, D Light pruža i usluge održavanja električnih instalacija i sistema.\nPružamo niz električarskih usluga održavanja za privatne, komercijalne i industrijske kupce. Takođe nudimo ugovore o potpunom održavanju električnih instalacija i sistema za komercijalne i industrijske klijente, kao i za lokalne škole i druge privredne subjekte.\nUsluge održavanja električnih instalacija i sistema za industrijske, komercijalne i institucionalne klijente, D Light pruža sa maksimalnom pažnjom, stručnošću i u skladu sa zahtevima. Radimo zajedno sa našim klijentima na osiguravanju efikasnog i nesmetanog funkcionisanja električnih instalacija.\nNaše usluge održavanja električnih instalacija uključuju rešavanje problema, zamenu i nadogradnju električne mreže, ispitivanje funkcionisanja, održavanje i nadogradnju sistema rasvete, kao i ugradnju novih električnih instalacija na mestima gde je to potrebno.\nKao dodatak održavanju električnih instalacija i sistema, D Light može svojim klijentima ponuditi i:\nUgradnju i održavanje alarmnih sistema\nUgradnju i održavanje kontrole pristupa\nPostavljanje i održavanje električnih rampi\nUgradnju i održavanje video nadzora


Kako na put automobilom u Grčku - Kragujevac online - Sve o gradu na jednom mestu\nTrenutno se nalazite na strani: Slobodno vreme Magazin Putovanja Kako na put automobilom u Grčku\nsreda, 10 jul 2013 07:59\tM.S.\nOdlazak na more automobilom nije ni najjeftini ni najkomforniji, ali sve više vozača iz Srbije se odlučuje baš za ovaj vid putovanja pogotovo ukoliko se radi o porodičnom odmoru u Grčkoj. Ipak, pre nego što izabere “putešestvije četvorotočkašem” svaki vozač bi morao da odredi trasu kuda će voziti, ali i pripremi neophodnu dokumentaciju i opremu kako bi se izbegla bilo kakva neprijatnost na putu.\nPutarine kroz Srbiju, Makedoniju i Grčku\nUkoliko kreću iz Beograda vozače će putarina kroz Srbiju koštati u jednom pravcu 920 dinara od čega 730 dinara iznosi vožnja na autoputu do Niša. Ukoliko je Subotica polazna tačka trošak je veći za 570 dinara. U Makedoniji se putarina plaća na tri naplatne rampe i ukupno košta 3,5 evra, a u Grčkoj se put ne naplaćuje sve do Soluna. Putarina se tek naplaćuje na potezu od obilaznice oko Soluna ka Atini pa recimo vozači da bi stigli do Platamonasa moraju da plate autoput po ceni od 3,1 do 5,9 evra u zavisnosti od toga koje naplatne rampe rade. Za pravac od Soluna do Zakintosa za putarine je potrebno na dva mesta dati po 2,8 evra i 12,9 evra za mostarinu.\nVažni telefoni u Grčkoj\n112 – jedinstven broj za sve hitne slučajev\n154 – pomoć na putu\nVažni telefoni u Makedoniji\n- Poseban oprez preporučujemo na deonici Pečenjevce-Leskovac-Preševo, gde su mogući odroni, ali i u Grdeličkoj klisuri - pričaju na sajtu mojauto.rs i upozoravaju vozače da pre puta obavezno izvade zeleni karton i međunarodnu vozačku dozvolu.\n- Međunarodna vozačka dozvola važi tri godine od datuma izdavanja i iznosi, takođe, 2.000 dinara. Ovaj dokument je neophodan za odlazak na odmor u Grčku, Tursku, Italiju, Španiju, Francusku, Portugal, ali i za Makedoniju. Grčki zakon zahteva i nošenje protivpožarnog aparata u automobilu.\n- Pored najposećenijeg graničnog prelaza Bogorodica-Evzoni, vozači iz Srbije sve više koriste puteve koje u Grčku vode iz pravca Dojrana i Bitolja. Po ulasku u Grčku moderan auto put sa po tri trake vodi od Platamonasa vodi, u dužini od oko 470 kilometara, preko Larise ka Atini. Na ovom auto-putu vozači bi morali da poštuju ograničenje brzine od 130 kilometara na čas i da imaju pun rezervoar jer benzinskih pumpi gotovo i da nema uz cestu. Za odlazak na neko od grčkih ostrva potrebno je platiti trajekt ili feribot na kojem će se prevoziti i automobil. Put, recimo, do Mikonosa u oba pravca košta oko 360 evra.


PRED OVIM ČUDOVIŠTEM JE NATO NEMOĆAN: Nema leka za 'Iskander M', a OVO je glavni razlog (VIDEO)\nNe poseduju sredstva PVO.\nNATO trenutno ne poseduje sredstva protivraketne odbrane koja bi mogla da se suprotstave ruskom sistemu "Iskander M" zbog njegove pokretljivosti, malih dimenzija i mogućnosti da koristi dve vrste raketa, smatra vojni stručnjak Dmitrij Drozdenko.\n- Šta oni mogu da urade sa "Iskanderom"? U ovoj fazi skoro ništa, jer je sistem prilično malih dimenzija i pokretljiv. Tokom vojnih vežbi, sistemi su prebacivani u Kalinjingradsku oblast >> Pročitaj celu vest na sajtu SrbijaDanas.com << i u druga mesta. NATO je za to saznao tek kasnije, nakon što su sistemi raspoređivani na otvorenom terenu - rekao je Drozdenko.\nOn je istakao da je balistička raketa brza i da je veoma teško oboriti. Pored toga, "Iskander" je opasan i zbog toga što može da koristi balističke i krstareće rakete, podseća ruski stručnjak.\n- Nema vremena za praćenje lansiranja i donošenje odluke. Plus – moguće je lansiranje i krstarećih raketa. Prilikom lansiranja dve različite vrste raketa skoro istovremeno, prilično ih je teško pratiti, jer lete različitim putanjama. Čak i ako jedna raketa ne uništi metu, postoji velika verovatnoća da to izvede druga raketa - objašnjava Drozdenko.\nPrema mišljenju stručnjaka, elementi PRO, koji se trenutno nalaze u Evropi, predviđeni su za uništavanje velikih balističkih meta, i nisu u stanju da se suprotstave sistemu "Iskander-M".\nRanije je generalni sekretar NATO-a Jens Stoltenberg izjavio da Alijansa namerava da ove godine odreaguje na raspoređivanje sistema "Iskander M", koji su izazvali spor zbog rakete tipa 9M729, prenosi nemačka televizija "N-TV".\nKrstareća raketa "Iskander-M" bila je jedan od razloga za izlazak SAD iz Sporazuma o likvidaciji raketa srednjeg i kratkog dometa.\nAmerika smatra da ova raketa navodno krši odredbe Sporazuma, prema kojima je trebalo da se unište svi lansirni sistemi i rakete kopnenog baziranja sa dometom od 500 do 5500 kilometara.


Još ne blede uspomene na Stojanova, Mocija, Vandersona, Marselinja, Sisinja… – DELIJE.AT / DELIJE SALCBURG / DELIJE AUSTRIJA\nCrveno-beli izlaze na megdan starom poznaniku Ludogorecu, koji je sačuvao okosnicu tima iz mečeva sa srpskim šampionom od pre dve i po godine, dok je u taboru srpskog šampiona iz te generacije ostao još samo Nemanja Supić\nProtiv Austrije iz Beča sve je delovalo gotovo besprekorno, ali sada je bitno nastaviti istim kontinuitetom, jer svaki naredni meč na pripremama bliži je početku drugog dela sezone, pa tako i uigravanje tima mora da uđe u novi segment. Šansa za dodatni iskorak u formi Crvene zvezde biće današnji prijateljski okršaj sa starim dužnikom Ludogorecom (15.00, TV Arena Sport).\nMeč sa bugarskim šampionom, koji je u svojoj zemlji uspostavio surovu dominaciju, biće vrlo verovatno još zahtevniji nego onaj sa Bečlijama. Ne samo zbog snage protivnika, već i mentaliteta, pošto se radi o “namazanom“ timu, koji čak i na pripremama ne štedi svoje rivale i maksimalno ulazi u svaki meč. Ipak, da zna da zauzme čvrst stav ekipa Vladana Milojevića je već jasno pokazala protekle jeseni u Ligi šampiona, ali i u utakmici sa Austrijancima kada je na žustrinu odgovrila još žustrije i uspostavila apsolutnu dominaciju na terenu.\n“Ludogorec nam je dužnik još iz kvalifikacija za Ligu šampiona. Cilj nam je da pružimo još jednu dobru partiju u nizu u ovom delu priprema. U svaki duel ulazimo maksimalno, sa 100 posto snage, ko god nam bio sa druge strane“, rekao je miljenik Zvezdine publike Branko Jovičić.\nBugarski tim možda jeste dužan Crvenoj zvezdi i njenim navijačima jer je zaustavio crveno-bele na putu ka Ligi šampiona i evropskoj jeseni u sezoni 2016/2017, ali od svih igrača koji su tada izašli na megdan Ludogrecu u ekipi iz Ljutice Bogdana tu je još samo rezervni golman Nemanja Supić, a donedavno to bio i Slavoljub Srnić. Sa druge strane, tu su još uvek i Stojanov, Moci, Vanderson, Marselinjo, Sisinjo, Đakov i Kešeru, što dovoljno govori na koji način funkcioniše ovaj tim.\nInteresantno, najbolji igač Ludogoreca u tim mečevima bio je sada u Crvenoj zvezdi prekobrojni Kafu, dok je rezervni čuvar mreže bugarskog tima tada bio Milan Borjan.\nIpak, aktuelni sastav nema nikakvu potrebnu da razmišlja o toj eliminaciji, jer je već izgradio svoju evropsku priču u poslednje dve sezone i čini se nastavlja da ide uzlaznom linijom u svakom pogledu.\nOno što bi moglo da predstavlja određenu prednost za bugarski tim u ovom trenutku jeste činjenica da je ekipa Antonija Zdravkova u dosadašnjem toku priprema odigrala pet utakmica. Ipak, ostvarene su samo pobede protiv Honveda i Ahmata, dok doživljeni porazi od Botošanija, Kluža i Lehije.\nZvezdina zagonetka – Pogodite novo pojačanje!\nCrvena zvezda prati trendove FK Crvena zvezda je večeras predstavila novo pojačanje na veoma zanimljiv način. Oni su na svom Tviter nalogu objavili fotografiju „Big Bena“ u Londonu, uz objavu „Tik-tak, tik-tak“. Jasno je, aludiraju na odbrojavanje do potpisa Bena, fudbalera koji je do sada nastupao za Olimpijakos, koji je već u Beogradu i koji […]\nFudbaleri Zvezde i Salcburga odigrali su večeras u Beogradu 0:0, u prvoj utakmici baraža za Ligu šampiona Golman fudbalera Crvene zvezde Milan Borjan ocenio je da je njegova ekipa večeras odigrala dobro protiv Salcburga, u prvoj utakmici baraža za Ligu šampiona i dodao da ne bi želeo penale u revanšu u Austriji. „Mislim da smo odigrali taktički […]


Premijer TK Kadrija Hodžić uputio javnu čestitku povodom Dana državnosti - Tuzlanska informativna agencija\nPremijer TK Kadrija Hodžić uputio javnu čestitku povodom Dana državnosti\nPovodom 25. novembra – Dana državnosti Bosne i Hercegovine premijer Tuzlanskog kantona Kadrija Hodžić upućuje javnu čestitku u kojoj se navodi:\n„U ime Vlade Tuzlanskog kantona i u svoje ime svim građanima Bosne i Hercegovine upućujem iskrene čestitke u povodu 25. novembra – Dana državnosti BiH.\n25. novembar 1943. godine jedan je od najznačajnijih datuma u historiji naše zemlje. Ako se Povelja Kulina bana smatra rodnim listom Bosne i Hercegovine, onda se 25. novembar s pravom može posmatrati kao njen matični broj. Odluke koje su donijeli predstavnici svih bosanskohercegovačkih naroda na historijskom, prvom zasjedanju ZAVNOBiH-a u Mrkonjić Gradu bile su neprocjenjiv zalog za budućnost i opstanak Bosne i Hercegovine.\nNama je ostala čast i obaveza da čuvamo i branimo tada obnovljenu državnost i antifašističku tradiciju ovog prostora. Odbrambeno – oslobodilačkim ratom 90-ih godina prošlog stoljeća odbranili smo državu Bosnu i Hercegovinu i to je naš amanet budućim generacijama.”


» Za članstvo u EU potreban sticaj spoljnih i unutrašnjih okolnosti\nHoće li nas EU lišiti rakije, ajvara, ćirilice?\nRazličiti nivo saradnje i integracije unutar Evropske unije postao je sastavni deo evropske integracije, a brzina napredovanja Srbije ka članstvu zavisiće i od spoljnjeg, ali pre svega unutrašnjeg faktora, ocenili su učesnici skupa “Aktuelni izazovi EU” koji je održan u EU info centru u Beogradu, koji je organizovao Evropski pokret u Srbiji (EPuS) povodom Dana Evrope.\nSrbija je, prema njegovim rečima, posle ambiciozne i optimistične strategije proširenja iz fabruara dobila “više hladnih tuševa”, uključujući izjavu francuskog predsednika Emanuela Makrona da neće biti proširenja dok se EU ne reformiše iznutra i povezivanje kao glavnu temu samita EU Zapadni Balkan u Sofiji.\n“Kada je u pitanju vladavina prava još dugo nećemo moći da udjemo u EU, jer širom regiona imamo vlastodršce i ne ispunjavamo evropske standarde, a to vide svi koji će odlučivati o našoj sudbini”, rekao je Teokarević.\n“Problem je pre svega u nama. Momenat postojanja raspoloženja za proširenje se dešava s vremena na vreme, a onda će se pitati ko je spreman”, rekao je Erić.\nPrema njegovom mišljenju, dubljoj integraciji EU ne idu u prilog nizak ekonomski rast i ozbiljno raslojavanje i nejednakost medju državama, pri čemu je Srbija “najnejednakija zemlja unutar svojih granica od svih evropskih država”.\n“Percepcija je takva da Evropa oseća da nema kapacitet da se nosi sa prijemom balkanskih zemalja i da proširenje izgleda ozbiljnije i neprijatnije za EU nego što jeste”, rekao je Erić.\nNa komentare da je EU “antisrpska” i da je Srbiji teže da postane članica nego što je bilo nekim drugim zemljama, predsednik EPuS Mihailo Crnobrnja je rekao da EU mora da podigne svoje standarde, a onda to mora i Srbija ako želi da postane njen deo.\n“Moramo da budemo spremni da će u narednom periodu biti dosta posla, moramo mnogo da radimo ne samo kada su u pitanju poglavlja 23 i 24 ili odnosi s Kosovom, nego i u drugim oblastima ako želimo da budemo pravi Evropejci”, izjavio je Crnobrnja.\n“Postoji mišljenje da ako bi nam se sada saopštilo da nema ništa od punopravnog članstva, to bi dovelo do problema demotivisanja i odvelo bi region u situaciju u kojoj se nalazi Turska, a to su izolacija, samoizolacija i odugovlačenje s pregovorim”, rekao je Teokarević.\nO bezbednoj ishrani i čuvanju namirnica na tribini u Novom Sadu\nKultura sećanja i javni spomenici


Društvo i ekonomija: Utvrđivanje cene lekova na svaka tri meseca - BalkaniYUm.TV '); } //]]>\nUtvrđivanje cene lekova na svaka tri meseca\nMinistarstvo zdravlja predložiće do kraja godine izmenu zakona o lekovima kako bi se stvorila obaveza vlade da kvartalno utvrđuje cene novih lekova koji su dobili dozvolu za stavljanje u promet, izjavila je danas ministarka zdravlja Slavica Đukić Dejanović.\n"Na ovaj način biće onemogućena pojava da se u dužem periodu ne utvrđuju cene za lekove koji dobiju dozvolu. Osim toga, postojaće i obaveza da se na godišnjem nivou radi revizija svih cena lekova", istakla je Dejanović na konferenciji "Tržište lekova u Srbiji".\nOna je ukazala da će u narednom periodu prioritet biti smanjenje broja lekova koji nemaju dozvolu za stavljanje u promet, a nalaze se na tržištu.\n"Broj ovakvih lekova se mora svesti na minimum tako da njihova zastupljenost predstavlja izuzetak, kako to nalažu evropske direktive", rekla je Dejanović i dodala da će se u narednom periodu raditi i na skraćenju rokova za izdavanje dozvola za stavljanje leka u promet.\nŠef delegacije Evropske unije Vensan Dežer naglasio je da proces donošenja odluka za stavljanje novih lekova u promet u Srbiji dugo traje i da se moraju učiniti napori za skraćivanje tog vremena.\n"Osim toga kurs pri obračunu cene lekova je nerealan. Cene se obračunavaju po kursu od 99 dinara. Mora se razmotriti i promena vremena u kome novi lek ima zaštitu. U Srbiji je to šest godina, dok je u Evropskoj uniji 10 do 11 godina", zaključio je Dežer.\nDirektorka agencije za lekove i medicinska sredstva Tatjana Šipetić podsetila je da je jedan od zadataka Agencije da prati promet i potrošnju lekova na teritoriji Srbije.\n"Naše tržište lekova je vrednosti oko 75 milijardi dinara. Registrovano je oko 5.000 lekova, pri tome oko 55 odsto su generički lekovi, 38 posto su orginalni lekovi i 7 posto inovativni lekovi", rekla je Šipetićeva.\nKada su u pitanju rokovi za izdavanje dozvole za stavljanje u promet lekova, ona je istakla da ni u Agenciji nisu zadovoljni brzinom i da uvek može bolje.\n"Za lekove koji su registrovani centralizovanom procedurom dozvola se dobija po ubrzanom postupku i cela procedura traje 150 dana. Kod vakcina, seruma, krvnih derivata, radi se samo kontrola dokumentacije koja se obavlja za osam dana", rekla je Šipetićeva.\nDa je razvoj inovativnih lekova neophodan radi obezbeđivanja savremene terapije, ukazao je i direktor Kompanije Marck Sharp&Dohme Predrag Gušić.\nOn je objasnio da je za istraživanje i dolazak na tržište novog leka pre 60 godina bilo potrebno 200.000 evra, dok danas treba milijardu i po evra.\nIz Udrženja inovativnih lekova INOVIA poručili su na skupu da je neodrživa situacija da na plate zaposlenih ide 50 odsto novca iz zdravstvene kase, dok se za lekove izdvaja četvrtina i petina ukupnog zdravstvenog budžeta.\n"Neke stvari se mogu promeniti odmah bez izdvajanja dodatnog novca, a to su ubrzan proces registracije lekova i ukidanje institucije maksimalnih cena lekova", zaključio je direktor ovog udruženja Bojan Trkulja.


Omladinci Crvene zvezde - Sportal\n15:51 - 16.12.2019\n19:53 - 24.11.2019\nOmladinci Crvene zvezde su trijumfom u subotu u "večitom derbiju" protiv Partizana (2:1) ostvarili desetu uzastopnu pobedu u okviru domaćeg prvenstva.\n15:01 - 03.10.2018\nZVEZDA - PSŽ Liga šampiona za mlade, Joveljić zatresao i mrežu "svetaca", crveno-beli poklekli u finišu /FOTO/\nNakon remija sa vršnjacima iz Napolija, omladinci Crvene zvezde su u drugom kolu Lige šampiona za mlade poraženi u glavnom gradu Francuske od PSŽ-a sa 2:1 (1:1).\n18:28 - 09.07.2018\n20:17 - 08.07.2018\nOMLADINCI ZVEZDE HVATAJU ZALET ZA LIGU ŠAMPIONA Crveno-beli počeli pripreme, slede provere protiv Bazela, Fulama, Notingema...\nOmladinci fudbalskog kluba Crvena zvezda započeli su pripreme za novu sezonu sa novim trenerom Bratislavom Živkovićem. Crveno-beli ove sezone pred sobom imaju ogroman izazov - Ligu šampiona za mlade.\n14:38 - 03.06.2018\n23:27 - 02.06.2018\nOmladinci Crvene zvezde su u poslednjem kolu pobedili vršnjake iz Partizana sa 4:3, dok su kadeti istih timova remizirali (3:3), te su još dva trofeja stavila tačku na više nego uspešnu sezonu kluba iz Ljutice Bogdana. Mladi fudbaleri su i te kako znali\n15:44 - 02.06.2018\nŠAMPIONSKI DOČEK Ovako su navijači pozdravili fubalere Zvezde posle osvajanja titule /FOTO/\nOmladinci Crvene zvezde na nestvaran način su osvojili titulu, pošto su u poslednjem kolu savladali Partizan sa 4:3 i tako su zadržali dva boda prednosti u odnosu na Brodarac. Podvig crveno-belih fudbalera dodatno dobija na značaju ako se zna da su na po\n14:46 - 02.06.2018\nOmladinske selekcije Crvene zvezde i Partizana odigrale su jedan od najzanimljivijih derbija u poslednje vreme, pošto je na njihovom duelu viđen nestvaran preokret. Crno-beli su na poluvremenu vodili sa 3:0, ali su gosti na Teleoptiku uspeli da preokrenu\n14:00 - 02.06.2018\nLETELE KAMENICE I BAKLJE Prolivena krv ispred Teleoptika, policija razdvajala huligane šok bombama\nDerbi omladinaca Partizana i Crvene zvezde u Teleoptiku imao je krvavu uvertiru, pošto su se ispred Sportskog centra žestoko sukobili navijači dva kluba. Oružje u tuči nije birano, pa su letele kamenice, baklje, korišćene su dimne bombe, a dvojica prista


Abate i Mandžukić odbili Jokana - Admiral Bet SPORT\nAbate i Mandžukić odbili Jokana\nStefan Cvetković Posted on 11. septembra 2019. 19:43 11. septembra 2019. 20:16\nItalijana i Hrvata nisu privukli bogati ugovori sa Dalekog istoka.\nKatarska Al Garafa koju sa klupe predvodi naš trener Slaviša Jokanović spremila je unosne ugovore za hrvatskog napadača Marija Mandžukića i italijanskog beka Ignasija Abatea. Međutim, od njih dvojice dobili su negativan odgovor.\nMario Mandžukić nije registrovan za nastupe u Ligi šampiona od strane Juventusa i to je podgrejalo priče da bi on mogao napustiti klub. Ipak, i pored toga on je otvoren po pitanju ostanka u Torinu do januara meseca kada će sagledati sve opcije i doneti konačnu odluku.\nŠto se Ignasija Abatea tiče, njega nije privukla ponuda i mogućnost da zaigra u Kataru. 32-godišnji Italijan je bez kluba nakon što je napustio Milan ovog leta posle 10 godina i navodno je odbio ponudu katarske ekipe vrednu 2,2 miliona evra na godišnjem nivou. Abate želi da još uvek igra na najvišem nivou i čeka ponudu iz najjačih liga Evrope, prenose italijanski mediji.\nAl Garafa je posle dva kola pokupila četiri boda na startu nove sezone u ligi Katara.\nTagovi : al garafa, ignasio abate, katar, mario mandžukić, slaviša jokanović\nZvezdini talenti od naredne sezone u Dinamiku\nPromena na klupi Mačve\nMarsej preokretom do šeste uzastopne pobede, Radonjić ponovo strelac!\nAuthor Marko ĐinđićPosted on 8. decembra 2019. 22:56\nFudbaleri Olimpika savladali su Bordo u meču 17. kola francuske Lige 1. Bordo je u Marseju vodio na poluvremenu, ali je domaći tim preokrenuo i ostvario šestu pobedu u...\n"Derbi Siniše Mihajlovića" pripao Milanu\nAuthor Marko ĐinđićPosted on 8. decembra 2019. 22:37\nFudbaleri Milana savladali su Bolonju u "derbiju Siniše Mihajlovića" – 2:3 (1:2). "Rosoneri", bivši klub našeg stručnjaka, bili su ubedljivi na "Renatu Del’Ari" i pokazali su da se nalaze...\nPoslednje kolo Serije A: Jedini tim u istoriji Brazila sa triplom krunom, ispao po prvi put iz lige posle 98 godina!\nAuthor Marko ĐinđićPosted on 8. decembra 2019. 22:25 8. decembra 2019. 22:08\nU terminu od 20:00 odigrano je poslednje kolo brazilske Serije A. Sve je bilo poznato odavno – Flamengo je šampion, Santos, Palmeiras, Atletiko PR, Gremio i Sao Paolo igraće...\nMurinjovo iznenađenje – "Dijamant"?!\nAuthor Milovan LonginovPosted on 8. decembra 2019. 22:07\nŽoze Murinjo, ipak, planira da dovede jedno zanimljivo pojačanje u zimskom prelaznom roku. Engleski mediji preneli su u nedelju da bi Murinjo voleo da ima Edina Džeku u svom...\nVirtus doživeo prvi poraz u Italiji\nAuthor Marko ĐinđićPosted on 8. decembra 2019. 21:49 8. decembra 2019. 21:35\nKremona je vezala petu uzastopnu pobedu u italijanskom šampionatu i u 11. kolu nanela je prvi ovosezonski poraz Virtusu iz Bolonje – 78:66. Posle deset vezanih pobeda izgubio je...\nMiho, legendo, zaslužio si ovo!\nAuthor Milovan LonginovPosted on 8. decembra 2019. 21:32 8. decembra 2019. 21:22\nSiniša Mihajlović je ko zna koliko puta pokazao koliki je borac, a navijači Bolonje vrlo dobro znaju to i da pozdrave i da ga podrže. Srpski trener se večeras...\n8. decembra 2019. 09:50\nTiket dana: Tri u glavu\nAuthor Nemanja ĐorđevićPosted on 8. decembra 2019. 09:50 8. decembra 2019. 09:06\nPred nama je nova kladioničarska nedelja, a mi smo vam ovoga puta spremili tri para. Po jedan par iz Premijer lige, Bundeslige i Serije...\n8. decembra 2019. 09:10\nSrpkinje srušile Južnu Koreju!\n8. decembra 2019. 09:30\nDžošua povratio titule prvaka sveta!\n8. decembra 2019. 16:33\nJović deo lude trampe, seli se u London?\n8. decembra 2019. 10:50\nGolčina Prijovića u Kupu kralja


Za srećne ribe papirne slamčice - Nova ekonomija\nKad vi na slamčicu popijete sok, šejk ili ledenu kafu, u nekom moru ili reci ugine jedna riba, kornjača ili kit jer su se nagutali neprerađene plastike koja u debelim slojevima pliva morima i rekama.\nEvropska komisija nedavno je najavila zabranu upotrebe plastičnih jednokratnih proizvoda, zbog velike štete i zagađenosti koja se stvara njihovim korišćenjem. Brojne kompanije su takođe reagovale, najavivši da će plastične slamčice zameniti papirnim, ili onim od materijala koji se mogu reciklirati.\nPreduzetnik Dragan Filipović, odlučio je da postane prvi među proizvođačima papirnih slamčica u Srbiji, navodi se u saopštenju Erste banke. Njegovo porodično start ap preduzeće „Fill" je početkom maja počelo da proizvodi biorazgradive papirne slamčice i plasira ih na našem, ali i na tržištu Austrije i Slovenije.\nFilipović naglašava da će njegova kompanija pokrenuti i edukacije na ovu temu, jer mnogi ljudi u našoj zemlji nisu svesni kako i koliko plastika utiče na prirodu, a time i na svakog od nas. U start apu „Fill" se nadaju da će ovdašnja javnost, institucije, ali i privreda prepoznati značaj prelaska na alternative jednokratnim plastičnim proizvodima.\nBiorazgradive slamčice koje proizvodi „Fill" su od posebnih vrsta papira, koje se lepe brašnom i šećerom, a potom oblažu šarenim papirom u raznim bojama i veličinama.\n„Plastičnu slamčicu koristimo tek nekoliko minuta, a potom joj je potrebno i do tri veka da se razgradi u prirodi," objašnjava Dragan.\nDragan kaže da su pojedini ugostitelji u Srbiji prepoznali važnost prelaska na ekološki održive proizvode i zainteresovani su za njegovu ponudu, kao i nekoliko distributera.\nOno što ga je posebno motivisalo da pokrene ovaj posao nije bilo samo dobra reakcija već i loša reakcija životinjskih vrsta. Većinu otpada pronađenog u okeanima, i do 80 odsto, čine plastični proizvodi, prema podacima Ujedinjenih nacija.\nU trenutku pokretanja posla, bilo je potrebno da uloži sredstva u mašine, sirovinu, opremanje magacina i proizvodnog prostora. Dodatni kapital je obezbedio iz kredita programa socijalnog bankarstva „Korak po korak", u okviru kog Erste Banka nudi i mentorsku podršku za razvoj poslovanja, kao i umrežavanje sa biznisima kojima njegov proizvod može biti koristan.\n31.05.2019. u 14:34\nNa žalost, sigurno su barem 50% skuplje od obične plastične slamke. Uvek je tako... čim je nešto dobro, jednostavnije, bolje, prostije,.. to je odmah i skplje\nErste banka: Džeparac, da ili ne? Osam saveta z...\nProizvod i usluga – kako biti jedinstven i „lep...\nEIF i Erste Grupa potpisali sporazum o finansir...


Saopštenje načelnika MUO: Poseta ministarke trgovine, turizma i telekomunikacija Malom Zvorniku i Ljuboviji - Glas Podrinja\nU petak 26.februara 2021.godine Tatjana Matić, ministar trgovine,turizma i telekomunikacija posetila je opštine Mali Zvornik i Ljubovija.Tom prilikom upoznala se sa prirodnim resursima i turističkim potencijalima ovog dela Mačvanskog upravnog okruga.\nOpštine Mali Zvornik i Ljubovija, kao i ceo Mačvanski upravni okrug obiluje prirodnim lepotama i turističkim sadržajima koje dugo godina nisu korišćene u punoj meri.Tek u poslednjih nekoliko godina veća pažnja i značajnija finansijska ulaganja od strane države Srbije i Ministarstva trgovine,turizma i telekomunikacija, usmerena su u ovaj kraj. Rezultati su vidljivi,ali je potrebno još više ulaganja u nove projekte i sadržaje koji će obogatiti turističku ponudu ovog dela naše zemlje.Čitav Mačvanski upravni okru, pored prirodnih lepota ima i druge sadržaje koji se mogu staviti u funkciju razvoja turizma.T o su brojni kulturno istorijski spomenici iz različitih epoha naše bogate istorije, verski objekti, crkve i manastiri, objekti namenjeni razvoju svih sportskih disciplin,brojni hoteli. Posebno treba istaći kulturne manifestacije koje se tokom čitave godine održavaju i privlače brojne turiste iz čitave Srbije,ali i iz zemalja u okruženju. Sve ove pogodnosti treba još više unaprediti i publikovati kako bi turizam ovog kraja doživeo ekspanziju. Međutim,bez pomoći države Srbije i resornog Ministarstva lokalne samouprave ne mogu ostvariti ovaj cilj.\nPočetak izgradnje autoputa Ruma – Šabac – Loznica unaprediće ekonomski razvoj Mačvanskog upravnog okruga i čitave naše države, ali je u isto vreme velika šansa za razvoj turističke ponude, koja se ne sme propustiti. Putna infrastruktura omogućiće dolazak ne samo investitora, već i brojnih turista.Z ato ovaj kraj mora da obnovi postojeću turističku ponudu,ali i izgradi nove sadržaje koji će doprineti sveukupnom napretku i boljitku za naše građane.Ovo je ujedno i način da mladi ostanu i aktivno se uključe u privrednu aktivnost. Proces digitalizacije,koji je u ekspanziji, približiće turističku ponudu ovog kraja velikom broju korisnika.\nU ime opštine Mali Zvornik, domaćin je bio predsednik opštine Zoran Jevtić,sa saradnicima. Upriličen je obilazak značajne turističke destinacije i istorijskog spomenika po kome je Mali Zvornik prepoznatljiv. To je Podzemni grad Karađorđevića. Prva faza radova na ovom spomeniku kulture je završena,a očekuje se nastavak radova na obnovi ovog objekta.Ministarstvo trgovine, turizma i telekomunikacija za radove na obnovi objekta je do sada uložilo ukupno 57 miliona dinara.\nNastavljajući obilazak ovog dela Mačvanskog upravnog okruga ministar Tatjana Matić boravila je u opštini Ljubovija,gde je o budućim projektima razgovarala sa predsednikom opštine Milanom Jovanovićem. Posebno je bilo reči o izgradnji novog antenskog stuba koji bi omogućio bolji televizijski signal i montaži opreme mobilnih operatera, u cilju boljeg prijema mobilne telefonije i interneta.\nU Ljuboviji je organizovan obilazak lokacija predviđenih za izgradnju auto-kampa i otvorenih bazena za kupanje i biciklističke staze u Etno selu Vrhpolje. Nakon toga priređeno je svečano otvaranje destilerije "Destico M&".\nDogađaju je prisustvovao i Vladan Krasavac,načelnik Mačvanskog upravnog okruga.


Brnabić: Razumem "histeriju", ali savet struke je da se škole ne zatvaraju\nPremijerka Srbije u svom obraćanju navodi da bi, prema mišljenju struke, zatvaranje obrazovnih institucija bilo kontraproduktivno.\n13.03.2020. - 12:51h\nAna Brnabićfoto: Tanjug/Tanja Valič\n"Predsednik je insistirao da razmotrimo još jednoim. Ja sam iznela taj predlog - moje mišljenje je da bi to trebalo da uradimo. Stav struke je da nema nikakvog stručnog opravdanja ni stručne osnove da zatvaramo škole, vrtiće i fakultete. U ovom trenutku bi to bilo kontraproduktivno", navodi ona.\nU ovom trenutku, daleko smo od raspusta, ako deca sede u kućama i u izolaciji, skupljali bi se na drugom mestima i u tom smislu nebi ništa pametno i pozitivno učinili, objasnila je premijerka Brnabić.\n"I pored našeg političkog insistiranja, svi razumemo paniku i moram da kažem histeriju društvu, ne postoji stručno opravdanje za obustavu nastave. I to sam prenela, kao predsednica vlade, predsedniku Srbije, ne mogu da donesem tu odluku", izjavila je Brnabić, obraćajući se medijima i javnosti.\nOna je istakla da moli roditelje, nastavnike, direktore škola, kao i sve zaposlene u prosveti da razumeju i da je najvažnije da se slušaju stručnjaci.\n"Moguće je da će se to promeniti, ali u ovom trenutku nam je svaki dan važan i najpametnije nam je da dobijemo svaki dan jer ćemo imati mnogo manju kontrolu ako su deca van škola", kazala je ona.\nNakon nje, javnosti se obratio i epidemiolog dr Predrag Kon koji je naglasio da deca ne prenose korona virus, po najnovijim informacijama koje stižu iz Kine. "Činjenica da se javljaju asimptomatske reakcije kod školaraca, ali se ne zna koliko. To su fakti. U takvoj situaciji prevremeno donositi odluke o zatvaranju škola je greška i stojim čvrsto iza toga", rekao je Kon.\n"Obećavam, da ću, ako se bilo šta prometi da se menja situacija, da će se reagovati. Znamo da je raspoloženje da svi čekaju da odustanemo do tog stava, ali nećemo odustati", rekao je Kon i ponovio da za sada nema razloga da se zatvore škole i vrtići u Srbiji.\nPremijerka je nakon njegovog obraćanja dodala da je zbog saveta struke epidemija gripa uspešno završena i da će zbog toga i sada poslušati njihov savet.\n"Na savet struke smo, kada je bila epidemija gripa, produžili raspust za nedelju dana. Niko u Vladi ne beži od toga. Tada je savet bio da se raspust produži i zahvaljujući savetu završili smo sa epidemijom pre nego što je zabeležen slučaj korona virusa. U ovom trenutku slušaćeno struku, zato što smo zahvaljujući njima prekinuli epidemiju gripa“, rekla je Brnabić.\nvestiana brnabićvlada srbijekorona virusškolelekari\nOdložena sednica REM-a\n"Sve je manje razlika između bombaša samoubica i antivaksera"\nUrsula fon der Lajen optužena za kršenje diplomatskog protokola\nUživo: Novak se vratio iz velikog minusa!\n"Izaberi svog pika" pred WNBA draft\nU NBA nema koronavirusa\nŠta sve možete da kažete DECI umesto – "BUDI PAŽLJIV" i kakvu poruku to šalje!


Novo zaduženje Italije po višim kamatama\nItalija je prodala 2,5 milijarde EUR obveznica bez kupona s rokom vraćanja u maju 2014. godine, ali je bila prisiljena da plati višu cijenu nego na prethodnoj aukciji, od 4,86 odsto, najviše u posljednjih osam mjeseci.\nRadi se o najvećem prinosu koji je Italija bila primorana da plati kod zaduživanja na rok od dvije godine, nakon rekordnih 7,81 odsto, koliko je morala da izdvoji u punom jeku krize u novembru prošle godine.\nNa aukciji dvogodišnjih obveznica prošlog mjeseca kamata je bila niža i iznosila je 4,71 odsto, prenosi Poslovni dnevnik.\nRast troškova zaduživanja Italije u stopu prati sve skuplje zaduživanje Španije, s obzirom na to da rastu strahovanja ulagača u vezi te dvije najranjivije privrede eurozone.\nInteres međunarodnih ulagača za obveznicama te dvije prezadužene zemalje koče brige u vezi Španije i mogući negativni učinci po Italiju ako Madrid izgubi pristup finansijskim tržištima, zbog čega su manje skloni rizičnim ulaganjima.\nItalijansko Ministarstvo finansija sjutra će održati aukciju 8,5 milijardi EUR vrijednih šestomjesečnih trezorskih zapisa, a početkom naredne sedmice ponudiće na prodaju obveznice s rokom vraćanja za pet i deset godina.


UHAPSEN ELVIS KELJMENDI – NAJNOVIJE VESTI\nElivis Keljmendi, sin Nasera Keljmendija, vođa jedne od najjačih albansih kriminalnih grupa na Balkanu, uhapšen je juče u zajedničkoj akciji beogradske i novosdske policije\nOn se tereti za nedozvoljeno nošenje oružaja, kao i nasilje u porodici. Keljmendi ‘mlađi’ se tereti i da je pretukao verenicu J.R (24) iz Novog Sada.Kako saznajemo polcija je nakon Elvisovog hapšenja ušla u njegov stan u Beogradu i obavila prteres. Međutim, ništa nije nezakonito pronađeno. Osumnjičeni sin albanskog dona biće danas priveden kod dežurnog nadležnog tužioca kod koga bi trebalo da se izjasni o krivičnim delima koja mu se stavljau na teret. Redakcija Infomera pozvala je Keljmendijevog branioca advokata Nebojšu Perovića, koji nije hteo da potvrdi niti da demantuje naša saznanja.Inače, Naser Keljmendi, jedan od najtraženijih osoba koji je smatran vođom organizovane kriminalne grupe i koji se već godinama nalazi na “crnoj listi” SAD.\nDržavljanin je BiH i Kosova, au pritvoru je od maja 2013. godine kada je uhapšen po Interpolovoj poternici. Keljmendi je uhapšen na Kosovu, gde je prebegao iz BiH preko Crne Gore, a nakon višemeseodaju raznih vrsta narkotika.Suđenje Keljmendiju počelo je 2015. godine, kada je izjavio da se ne oseća krivim ni po jednoj tački optužnice. Po njemu, “proces je montiran u Bosni i Hercegovini”. Keljmendiju je sud u Prištini u junu ove godine dozvolio da se brani sa slobode.Na dugačkoj listi Keljmendijevih kontroverznih prijatelja i najbližih saradnika su kako su mediji objavljivali bivši kosovski premijer Ramuš Haradinaj, bivši komandant naga BiH u Srebrenici Naser Orić, kosovski biznismen Ekrem Luka, odbegli Safet Kalić Sajo iz Crne Gore, vlasnik “Avaza” iz Sarajeva Fahrudin Radončić.


Mr. D, aplikacija za dostavu hrane, rekordnom brzinom stigla je do čak 1.000 restorana, koji su ostvarili saradnju sa ovim domaćim servisom. Mr. D trenutno je dostupan u Beogradu, Novom Sadu, Nišu, Čačku, Kragujevcu, Leskovcu i Pančevu, a u narednom periodu planirano je širenje i na ostale gradove.\n„Bez lažne skromnosti, zaista smo uradili veliku stvar za ovako kratak period. Ponosan sam na svoj tim koji je iskoristio svoje višegodišnje iskustvo i direktno doprineo istorijskom rezultatu. Ništa od ovoga ne bi bilo moguće bez naših vernih korisnika, zbog kojih ćemo i u budućnosti nastaviti sa brojnim akcijama kojima ćemo im se na neki način odužiti“, rekao je komercijalni direktor Mr. D, Marko Stanković.\nDomaćem servisu svakodnevno raste broj zadovoljnih korisnika koji na aplikaciji redovno mogu pronaći brojne akcije i popuste.\n„Jedna od novina koju planiramo da uvedemo je i loyalty program koji će omogućiti dodatne benefite našim najvernijim korisnicima. To je ujedno još jedan način da izrazimo svoju zahvalnost. Trudićemo se da redovno unapređujemo kvalitet našeg poslovanja, kako bi svaki segment doveli do savršenstva“, dodao je Stanković.\nAplikaciju Mister D Local Food Delivery možete preuzeti sa App ili Play stora.\nRekord Brzina Restorani\nDomaći servis za dostavu Mister D beleži rekordan rast: Novi servis za dostavu ostvario saradnju sa čak 500 restorana\nServis za dostavu „Mr. D“ stigao i u Kragujevac\nVesti pre 22 sata\nRadnica iz Ljiga održala lekciju o poštenju: Zaza pored kontejnera pronašla veliku količinu novca, i nije dvaput razmišljala šta joj je činiti\n"Zahvalna sam kumu, Bogu i celoj Grčkoj": Grci su tokom rata ugostili mališane iz Srbije, 30 godina kasnije, od njihovih reči zastaje knedla u grlu\nLETOVANJE U AMBIJENTU DOSTOJNOM BOGOVA: Neverovatna obala, plavetnilo mora i neba u bezbroj nijansi i raskošno zelenilo\nPutovanja pre 49 min\nFilipu se zmija uvukla u automobil, izvlačenje je potrajalo satima, a kada su je konačno izvukli, OSTALI SU U ŠOKU